Syarikat Malaysia Bakal Anjurkan Tournament DotA 2 Bertaraf Major Di Manila, Filipina – Lebih Hebat Dari Acara Major Sebelum Ini!

Baru-baru ini, Wykrhm Reddy telah mengumumkan acara-acara DotA 2 Major yang bakal berlangsung di seluruh dunia. Bangga apabila sebuah syarikat Malaysia turut tersenarai!

11 Majors — $11.5 Million USD Prize Money — 17,250 Qualifying Points. Numerous countries and continents. World's best teams. YEAHH!! #Dota2 pic.twitter.com/sgXH3LzSGZ
— Wykrhm Reddy (@wykrhm) September 15, 2017
Selepas kejayaan acara Galaxy Battles season 1 yang dianjurkan bersama National Electronic Sports Organization (NESO) di Shenzen, China (laporan GosuGamers), Fallout Gaming (FG) bersama Purpose Win (PWEL) kini tampil dengan Galaxy Battles season 2 edisi Valve Major di Manila, Filipina.

Apa Itu Tournament DotA 2 Valve Major?

Tournament DotA 2 tajaan Valve terbahagi kepada 2 tier – Minor (minimum prize pool USD150,000 + USD150,000 dari Valve) dan Major (minimum prize pool USD500,000 + USD500,000 dari Valve).
Tournament-tournament Major adalah siri pertandingan DotA 2 yang mencapai kemuncaknya di The International setiap tahun. Kita pernah dengar acara-acara Major anjuran Valve diadakan di Kiev, Boston, Shanghai, Frankfurt dan Manila. Bagaimanapun, bagi season 2017-2018, Valve telah mengumumkan bahawa mereka akan “bekerjasama dan menaja penganjuran third-party tournaments“. Mungkin berikutan skala acara Galaxy Battles season 1, Fallout Gaming berjaya menarik perhatian Valve!

The 2017-2018 Competitive Season in a nutshell. #Dota2 #TI8 pic.twitter.com/heSNZKz6EY
— Wykrhm Reddy (@wykrhm) July 4, 2017

Galaxy Battles – Tournament DotA 2 Major Pertama 2018

Galaxy Battles ini akan memulakan peringkat kelayakannya November ini di 6 rantau – China, Asia Tenggara, Eropah, Commonwealth of Independent States (CIS), Amerika Utara dan Amerika Selatan bagi mencari 8 pasukan yang akan mewakili rantau mereka ke acara kemuncak Galaxy Battles pada 19 – 21 Januari 2018 nanti.

Di samping itu, 2 slot akan disediakan bagi pemenang-pemenang dari New Blood Championships yang sedang berlangsung – juga tournament amatur anjuran Fallout Gaming yang bertujuan mencari bakat baru DotA 2 di rantau Asia Tenggara.

8 pasukan DotA 2 profesional juga telah dijemput Newbee, TNC, Infamous, OG dengan 4 pasukan lagi belum diumumkan. Kitorang jangkakan Virtus.Pro, LFY, Liquid dan EG akan melengkapkan senarai jemputan ini.

Kesemua 18 pasukan ini akan bertanding Januari nanti di Philipines Arena, Bulacan bagi merebut wang hadiah kemenangan bernilai USD1,000,000!

Galaxy Battles – Tournament DotA 2 Major Paling Meriah

Menurut Adrian Gaffor Pengarah Urusan Fallout Gaming, “Galaxy Battles Season 2 akan menggabungkan hiburan dan esports bagi menghasilkan pengalaman gaming yang lebih meriah!”

Tapak acara yang dipanggil Galaxy Battles Esports Arena yang mampu memuatkan 60,000 orang pengunjung itu nanti akan dibahagi kepada 3 bahagian – Galaxy Arena (tapak acara esports utama), Galaxy Entertainment Arena (tapak festival muzik, persembahan artis, rave parties) dan Galaxy Battles DotA 2 World (taman tema bertemakan DotA 2, ruang kafeteria, kawasan R&R, tapak pameran penaja).

Yang pastinya team JomGaming tak sabar menantikan acara ini nanti. Dapatkan berita-berita selanjutnya mengenai Galaxy Battles 2018 daripada JomGaming nanti.


Bethesda Tunda Starfield, Redfall Ke Tahun 2023

Bethesda telah mengumumkan penundaan tarikh pelancaran bukan sahaja satu, tetapi dua buah game yang sepatutnya dilancarkan pada tahun ini.
Dua game tersebut ialah game IP baharu yang menjadi game paling dinantikan tahun ini, Starfield dan game shooter co-op, Redfall. Kedua-duanya ditangguhkan pelancarannya kepada separuh pertama 2023.
Dalam kenyataan yang dikeluarkan, Bethesda berkata, “Pasukan-pasukan di Arkane Austion (Redfall) dan Bethesda Game Studios (Starfield) mempunyai cita-cita mengagumkan untuk game-game mereka, dan kami mahu memastikan yang anda menerima yang versi-versi yang terbaik, paling digilap.”
Bethesda turut menyatakan yang gameplay dan penerangan lanjut mengenai kedua-dua game itu akan mereka kongsikan tidak lama lagi.
Kemungkinan besar kedua-dua game ini akan ditampilkan dalam acara khas Xbox yang bakal Microsoft anjurkan pada bulan hadapan.

An update on Redfall and Starfield. pic.twitter.com/pqDtx26Uu6— Bethesda (@bethesda) May 12, 2022

Ketua Xbox, Phil Spencer dalam satu ciapan di Twitter pula mengatakan yang keputusan menundakan game-game ini adalah amat sukar untuk kedua-dua para pembangun dan peminat. Beliau turut berkata yang kualiti dan terus mengekalkan konsisten adalah sesuatu yang diharapkan, dan mereka berjanji untuk terus bekerja keras untuk memenuhi harapan itu.

These decisions are hard on teams making the games & our fans. While I fully support giving teams time to release these great games when they are ready, we hear the feedback. Delivering quality & consistency is expected, we will continue to work to better meet those expectations. https://t.co/mIfXGd3rui— Phil Spencer (@XboxP3) May 12, 2022

Penundaan ini bakal menyaksikan jadual yang agak lengang untuk game-game eksklusif yang bakal dilancarkan ke platform Xbox Series pada tahun ini. Buat masa ini, hanya Scorn dan S.T.A.L.K.E.R 2 yang masih berada dalam jadual untuk dilancarkan pada tahun ini, yang mana kedua-duanya tidaklah begitu popular jika dibandingkan dengan populariti yang sudah dicapai Starfield dan Redfall.


Need for Speed Baharu Mungkin Akan Tinggalkan PS4, Xbox One – Hanya Lancarkan Untuk Konsol Generasi Terkini

Need for Speed yang baharu sudah lama berada dalam pembangunan oleh Criterion Games. Walau bagaimanapun, perkembangan terbaharunya juga sudah lama kita tidak dengar.
Kali terakhir EA berkongsikan info terbaharu mengenainya adalah pada Mac 2021, di mana mereka mengumumkan yang game tersebut telah ditangguhkan kerana pasukan Criterion ketika itu sedang mengalihkan fokus untuk membantu DICE dalam Battlefield seterusnya (pada ketika judul rasmi Battlefield 2042 belum didedahkan).
Terkini, setelah lama menyepi, muncul satu khabar mengenainya, namun ia bukanlah datang daripada kenyataan rasmi.
Need for Speed akan datang dilaporkan akan hanya dilancarkan untuk konsol generasi terkini, iaitu PS5 dan Xbox Series, dalam kata lain, ia tidak akan dilancarkan untuk PS4 dan Xbox One.
Perkara ini dilaporkan oleh wartawan terkenal, Jeff Grubb di Giantbomb, lapor VGC.
“Need for Speed masih tetap akan tiba pada tahun ini.. itu betul, game itu sepatutnya dilancarkan pada November,” kata Grubb. “Kalau kamu seorang peminat Need for Speed yang dah beli konsol generasi terkini, ini ada berita; ia hanya untuk generasi terkini. Mereka telah beralih kepada generasi terkini sahaja.”
Grubb tidak pula menyatakan sama ada game itu akan dilancarkan ke platform PC ataupun tidak. Namun, ada menyatakan yang game itu kemungkinan akan menggunakan lokasi Miami, Amerika Syarikat.
Game terakhir dari francais itu sebelum ini, Need for Speed Heat dilancarkan pada 2019 untuk PC, PS4 dan Xbox One. Sekiranya laporan ini sahih, ia menandakan kali pertama siri game perlumbaan itu meninggalkan konsol generasi tersebut.


Gamescom 2017: Trailer Terbaru FIFA 18 Ini Akan Buat Korang Bangun Dan Berjoget-Joget Dengan Muzik Yang Rancak

Dalam sidang media EA yang diadakan di acara Gamescom 2017 malam tadi, mereka telah mengeluarkan sebuah video trailer terbaru untuk FIFA 18.

Alunan muzik yang cukup rancak ditampilkan ke dalam trailer ini akan membuatkan korang tidak sabar untuk memainkan game bola sepak terbaru keluaran EA Sports ini. Kali ini, ia memfokuskan aksi-aksi di atas padang dengan rembatan-rembatan kencang dari jarak jauh, bentesan yang keras, penyelamatan oleh penjaga gol dan banyak lagi aksi penuh debaran!
Jom layan:

Korang masih belum tonton gameplay penuh FIFA 18 yang pertama? Jom layan gameplay selama 20 minit ini di sini.
FIFA 18 akan dilancarkan di PC, PS4, Xbox One, PS3, Xbox 360 dan Nintendo Switch pada 29 September 2017.
JomBaca: FIFA 18: Saksikan Suasana Gegak Gempita Di Dalam Stadium Dan Cara Pemain Meraikan Gol Dalam Video Terbaru Ini


Season 5 Fortnite Dilancarkan – Ada Kart, Banyak Lokasi Baru, Pelbagai Zaman Dahulukala Dikumpulkan!

Fortnite semakin menjadi-jadi!

Terlalu banyak kandungan baru yang dibawakan Epic Games ke dalam Season 5 Fortnite. Pasti tak cukup kalau disebutkan dalam satu artikel kerana korang kena buka dan mainkannya sendiri.
Seperti yang dijangka, tema utama yang dibawakan pada musim ini ialah pelbagai zaman dahulukala disatukan ke dalam satu dunia Fortnite.
Selain itu, Fortnite juga kini telah ditambah dengan All Terrain Kart (ATK) sebagai kenderaan baru. Ia boleh memuatkan empat orang dan bumbungnya bertindak sebagai bounce pad! Sangat menarik!

Pelbagai lokasi baru juga telah ditambah, antaranya Desert, Paradise Palms, Lazy Links serta beberapa lagi lokasi baru lain yang tidak bernama dalam pulau itu.

Korang tontonlah sendiri dua trailer terbaru Fortnite ini, satunya memaparkan apa gimik time travel yang dimasukkan ke dalam game ini, serta satu lagi mengenai Battle Pass baru untuk musim baru ini.

JomBaca: Akhirnya, Fortnite Battle Royale Dilancarkan Secara Rasmi Dalam PlayStation Store Asia (R3) Di PS4


Marvel’s Spider-Man Remastered Mantapkan Lagi Kualiti Dengan Ciri-Ciri Ini Di PC

Marvel’s Spider-Man dari pembangun Insomniac Games akan mengeluarkan versi remastered untuk PC pada 13 Ogos 2022.

Dengan kerjasama dari Nixxes Software, versi remastered di PC akan menampilkan beberapa ciri pada bahagian grafik antaranya:
Pantulan ray-tracing dipertingkatkan dalam game. Pantulannya juga mempunyai tahap kualiti yang berbeza. Mode ray-tracing yang lagi tinggi kualitinya akan memberikan bandar New York lebih hidup dan terperinci.
NVIDIA DLSS (Deep Learning Super Sampling) meningkatkan prestasi grafik dengan menggunakan prosesor Tensor Core AI yang ada dalam GeForce RTX GPU. Menaikkan lagi tahap frame rates dan kualiti gambar.
Dari segi resolusi, terdapat pelbagai jenis pilih aspek ratio skrin yang disediakan. Ultrawide 21:9, panoramic 32:9, dan jika korang ada 3 monitor, game ini menyokong NVIDIA Surround multi-monitor.
Sistem-sistem rendering lain yang disediakan adalah lebih kepada pengubahsuaian yang sudah ada dalam versi terdahulu, dengan tambahan tahap kualiti dan pilihan-pilihan algorithmic. Ini termasuklah SSAO, texture filtering, kualiti LoD, bayang-bayang dan banyak lagi. Sokongan windowed, full screen dan mode khas rendering full screen turut ada.

Bukan itu sahaja, Marvel’s Spider-Man juga akan menyokong DualSense controller dan mouse dan keyboard. Setiapnya akan ada pilihan pengubahsuaian masing-masing. Sama juga kepada sesiapa yang bermain di Steam dan menggunakan sokongan Steam Input.
Walaupun nampak seperti semua keperluan spesifikasi grafik dalam game ini tinggi. Pembangun juga memastikan bahawa Marvel’s Spider-Man boleh dimainkan pada PC lama yang menepati spesifikasi.

Bagi mereka yang mahu terus pre-order Marvel’s Spider-Man di PC, korang akan dapat ganjaran tambahan seperti:
Tiga sut Spider-Man terawal yang boleh di-unlock iaitu sut tech-heavy Iron Spidey, sut one-of-a-kind Spider-Punk dan sut asal Velocity.
Gajet kombat Spider-Drone yang boleh di-unlock awal
5 skill points tambahan untuk dibelanjakan dalam Spidey upgrades


EA Akan Bawakan Lebih Banyak Game Ke Nintendo Switch Jika FIFA 18 Berjaya Tambat Hati Pemain

Siri FIFA bukanlah calang-calang francais. Setelah mengautkan keuntungan yang lumayan saban tahun untuk EA, nampaknya ia bakal menjadi penanda aras pula untuk platform Nintendo Switch.

Melalui temu ramah bersama Edge Magazine, dilaporkan GameSpot, Naib Presiden Worldwide Studios di Electronic Arts, Patrick Soderlund telah menyatakan serba sedikit tentang perancangan syarikat gergasi itu terhadap konsol/handheld keluaran terbaru Nintendo itu.
Beliau menjelaskan bahawa EA akan membawakan game mereka ke mana-mana platform di mana ia mempunyai pengguna, dan percaya mereka mahu menjadi sebahagian daripada Switch, dan bantu Nintendo berkembang. Walau bagaimanapun, Soderlund mendedahkan bahawa mereka perlu mengambil kira beberapa faktor dalam menentukan masa depan mereka dengan Switch.
“Jadi, bagi kami ia tentang menyokong platform ini, membina teknologi untuk platform ini, mencuba beberapa perkara besar seperti FIFA dan mungkin beberapa game lain, kita akan lihat dan jika ia berkembang dengan baik, saya lihat tiada alasan mengapa kami tidak memiliki sebanyak mungkin portfolio di platform ini,” jelas Soderlund. “Saya berharap kami akan pergi ke arah itu, itu adalah cita-cita peribadi saya”

FIFA 18 akan dilancarkan di PC, PS4, Xbox One, PS3, Xbox 360 dan Nintendo Switch pada 29 September 2017.
Walau bagaimanapun, terdapat beberapa kekurangan untuk platform Switch, PS3 dan Xbox 360 – antaranya adalah ketiadaan story mode The Journey: Hunter Returns.
JomBaca: Saksikan 7 Minit Gameplay FIFA 18 Di Nintendo Switch, Sememangnya Satu Versi Mudah Alih Yang Sangat Baik


Skate 4 Tidak Berada Dalam Pembangunan, EA Sahkan [Kemaskini]

Tolong jangan mainkan perasaan kami wahai EA.

[KEMASKINI]:
Menurut laporan VG247, semasa laporan kewangan EA bagi suku ketiga 2017 semalam, CEO EA, Andrew Wilson telah menafikan bahawa mereka sedang membangunkan Skate 4, selepas ditanya oleh seorang pelabur.
Dalam penafian tersebut, beliau mengatakan “sekarang tidak membangunkan Skate 4”.
Namun, kepada para peminat game skateboard, usah bimbang. Legenda skateboard, Tony Hawk baru sahaja sahkan semalam bahawa beliau sedang bekerjasama dalam menyiapkan sebuah game skateboard.
[LAPORAN ASAL]:
Adakah Skate 4 kini sedang dalam pembangunan? Mungkin itulah sahaja yang boleh kita spekulasikan setakat ini, selepas pengurus senior komuniti EA, Daniel Lingen telah mengeluarkan satu tweet di akaun Twitter peribadinya yang cukup memberikan tanda tanya.
Beliau telah menulis hanya “#skate4”, seterusnya membuatkan para peminat siri ini teruja kerana ada kemungkinan ia sedang dibangunkan oleh EA.
https://twitter.com/HuskyHog/status/825216875021869056
Kali terakhir siri Skate dikeluarkan adalah pada tahun 2010 di PS3 dan Xbox 360. Sejak itu, para peminat mula dahagakan siri ini untuk kembali menjadi ruang dalam sesi gaming mereka.
Untuk pengetahuan, studio yang bertanggungjawab membawakan siri ini, EA Black Box (dikenali sebelumnya sebagai Radical Entertainment) telah ditutup pada tahun 2013 selepas beberapa penstrukturan semula oleh EA. Tidak mustahil, siri ini boleh EA berikan kepada studio mereka yang lain, seterusnya mengembalikan siri ini kepada para peminat.
Apa-apa pun tiada sebarang pengumuman rasmi daripada EA. Kami akan mengikuti perkembangan ini.


Saksikan Pembukaan Sinematik Baru FIFA 21 Di PS5 – Meremang Bulu Roma

Antara pembaharuan yang bakal ditampilkan EA Sports dalam FIFA 21 untuk PS5 dan Xbox Series ialah babak pembukaan sinematik ketika sebelum memulakan perlawanan.
Terkini, mereka telahpun memperlihatkan babak tersebut dalam satu video terbaharu.
Babak ini dimulakan dengan memaparkan perkarangan luar stadium Anfield semasa Liverpool menentang PSG. Kemudian, ia menunjukkan Jurgen Klopp dan para pemain Liverpool turun dari bas, masuk ke dalam bilik persalinan, pemain berbaris di dalam terowong sebelum keluar ke padang, Trend Alexander-Arnold menyentuh papan keramat ‘This Is Anfield’ dan akhirnya keluar ke padang sambil berkumandangnya nyanyian You’ll Never Walk Alone oleh para penyokong —
Keseluruhan video dinaratifkan oleh seorang kanak-kanak dari Liverpool yang memasang impian untuk bermain di atas padang itu suatu hari nanti.
Jom tonton:

Versi kemaskini FIFA 21 untuk PS5 dan Xbox Series akan dilancarkan pada 4 Disember ini. Pemain yang sudah membelinya di PS4 atau Xbox One, akan mendapat naiktaraf ke konsol generasi seterusnya secara percuma.


Kerana Masalah Teknikal, Fallout 4 Mod Beta Di PS4 Ditunda

Nampaknya peminat Fallout 4 di pelantar PlayStation 4 harus menanti lebih lama untuk mencuba mod daripada komuniti.

Bethesda sebelum ini pernah menyatakan bahawa support untuk mod di PlayStation 4 sudah hampir siap tetapi nampaknya ia tersasar sama sekali.

We regret to say that the PS4 Mods Beta for Fallout 4 has been delayed. We will update everyone when we can.
— Bethesda Game Studios (@BethesdaStudios) June 29, 2016
Mods sudah pun berada di Xbox One hampir sebulan dan mungkin peminat di PlayStation 4 harus menanti lebih lama. Bethesda sebelum ini pernah menyatakan masalah dengan audio dan tekstur grafik di PS4, mungkin mereka menghadapi lebih masalah selepas itu.
Fallout 4 boleh didapati di PC, PlayStation 4 dan Xbox One.


Microsoft Dituduh Meniru Hasil Kerja Seni Seorang Peminat PUBG Dalam Satu Iklan

Microsoft telah menarik keluar iklan PlayerUnknown’s Battleground dari media sosialnya selepas pencipta asal karya seninya mengadu tentang persamaan yang terdapat pada hasil kerja mereka.
Seorang pengguna Reddit bernama Macsterr telah mencipta konsep iklan untuk PUBG versi Xbox One yang telah dilihat oleh beribu penonton. Dan apabila media sosial Microsoft mengeposkan iklan mereka, terdapat banyak persamaan.
Hasil kerja yang dicipta oleh Macsterr
Tidak menerima sebarang kredit, Macsterr menunjukkan persamaannya di Reddit yang mana telah menarik perhatian Larry “Major Nelson” Hryb dari Microsoft sehari kemudian.
“Hai semua, saya mahu memberitahu kamu semua bahawa perkara ini sedang disiasat. Buat masa ini, siaran rasmi kami akan menarik aset yang menimbulkan tanda tanya. Saya akan mengikuti perkembangan dari OP/u/ Macsterr sebaik sahaja saya mendapat maklumat dengan lebih lanjut.”
Iklan PUBG yang dikeluarkan di media sosial Microsoft
Tiada perkembangan terkini sama ada dari pihak Microsoft atau pihak Macsterr sejak itu. Namun, Microsoft sangat cepat dalam memberi respon terhadap aduan dari peminat.


Brawlhalla Akan Dilancarkan Ke Mobile Pada Ogos Ini, Menyokong Cross-Play Dengan Semua Platform

Game fighting-platformer keluaran Ubisoft, Brawlhalla telah diumumkan akan dilancarkan ke iOS dan Android pada Ogos ini.
Berita ini didedahkan semasa Ubisoft Forward yang berlangsung awal pagi tadi. Dalam trailer yang diperlihatkan, ia turut mengumumkan sokongan fungsi cross-play dengan kesemua platform sedia iaitu PC, PS4, Xbox dan Switch.
Seperti di semua platform lain, Brawlhalla akan dilancarkan secara percuma juga di mobile.
Korang sudah boleh melakukan pra-pendaftaran untuk iOS di sini, dan Android di sini. Satu skin percuma akan dihadiahkan kepada korang yang pra-daftar.


Acer Umumkan Desktop Boleh Muatkan 4 GPU, 18-Core Processor Dan BANYAK Lagi – Untuk Yang “Gila Kuasa”!

Mungkin inilah PC gaming yang paling OP masakini!

Memperkenalkan Acer Predator Orion 9000 – desktop untuk mereka yang benar-benar “gila kuasa”!

Boleh memuatkan 18-core Intel Core i9 Extreme, boleh sumbat multi-GPU samada empat Radeon RX Vega atau dua GeForce GTX 1080 Ti, boleh cucuk 128GB quad-channel DDR4 RAM – membaca specs nya aje dah buat penulis meleleh.

Semua barang-barang bangsawan ini diletakkan di dalam casing carbon fiber dengan panel-panel tool-less – korang boleh godek tanpa menggunakan sebarang alatan dengan mudah!
Dan paling tak boleh blah, ianya mampu menghasilkan paparan 8K UltraHigh Definition!

Diumumkan di IFA di Berlin, ianya akan dijual pada November (Eropah) dan Disember (AS) pada harga bermula USD2,000 (RM8533.60~) bagi spesifikasi minimum. Tiada berita lagi bila ianya akan sampai ke Malaysia, tapi korang dah bolehlah mula menabung kerana menabung itu amalan mulia.
Dah Ada Desktop, Kenalah Ada Perkakasan Yang Lain!

Acer turut mengumumkan monitor Predator X35 dengan sokongan Nvidia G-sync dan teknologi Acer HDR Ultra. Menghasilkan paparan 21:9 dengan response time 4ms pada resolusi WQHD 3,440 x 1,440. Harga masih belum diumumkan buat masa ini.

Turut diumumkan adalah gaming headset Predator Galea 500 dengan 3D sound dan gaming mouse Predator Cestus 500.

Monitor Predator X35 akan berada di pasaran menjelang suku pertama 2018. Predator Galea 500 dan Predator Cestus 500 akan mula dijual di AS November ini. Predator Galea 500 akan dijual pada harga USD300/~RM1281, dan Predator Cestus 500 pula akan mula dijual pada harga USD80/~RM341.
Come on Acer Malaysia. Bawak masuk barang-barang bangsawan ni cepat-cepat. Kitorang nak review. Nak beli? Eheheh Tak tahu bila lagi.


Game-Game PC Ubisoft Akan Kembali Ke Steam Bermula Dengan Assassin’s Creed Valhalla

Ubisoft akan mengembalikan game-game PC mereka ke platform Steam bermula 6 Disember ini.
Hanya tiga game Ubisoft akan ditambah ke Steam terlebih dulu iaitu Assassin’s Creed Valhalla, Anno 1800, dan Roller Champions pada tarikh tersebut.
Dalam kenyataan yang dikeluarkan kepada Eurogamer, Ubisoft mahu membawakan game-game mereka ke audiens yang lebih banyak, dalam masa sama menyediakan ekosistem pemain yang konsisten melalui Ubisoft Connect.
Pada 2019, Ubisoft telah menghentikan penawaran game-game PC mereka di Steam, di mana ia hanya dilancarkan di Ubisoft Connect dan Epic Games Store. Bermula bulan depan, game-game Ubisoft akan kembali ke Steam.


Firmware 4.50 Untuk PS4 Mungkin Akan Diterbitkan Tidak Lama Lagi

Kemaskini yang pastinya ditunggu-tunggu ramai.

Update terbaru untuk PS4 iaitu versi 4.50 kini berada dalam fasa terakhir percubaan beta dan dijangka akan diterbitkan untuk semua pengguna tidak lama lagi. Menurut seorang pengguna reddit, firmware terbaru akan diterbitkan pada 7 Mac dan kami menjangkakan ia akan mengikuti waktu Amerika.
Firmware 4.50 ini merupakan antara update yang dinanti-nanti ramai kerana kebolehan menggunakan external HDD, menukar wallpaper dan banyak lagi. PS4 Pro juga akan menerima kebolehan baru yang dikenali sebagai Boost Mode yang akan memberikan pengalaman yang lebih lancar ketika bermain.


Budaya Malaysia Akan Dimasukkan Ke Dalam Game Yang Sedang Dibangunkan Metronomik, No Straight Roads

Metronomik telah hadir ke persidangan Level Up KL 2019 semalam untuk berkongsi beberapa info baru tentang game pertama yang sedang dibangunkan mereka, iaitu No Straight Roads.
Menurut Aksiz, Metronomik telah mendedahkan bahawa No Straight Roads akan mempunyai budaya Malaysia yang dimasukkan ke dalamnya. Maklumat lanjut tentang penampilan budaya Malaysia ini akan mereka kongsikan lagi dalam acara kemuncak Level Up KL 2019 yang bakal berlangsung pada November ini.
No Straight Roads akan diterbitkan oleh Sold Out, sebuah syarikat penerbitan dari United Kingdom. Kata pengarahnya Wan Hazmer, game ini akan menyajikan kandungan gameplay antara 8 hingga 10 jam dan ianya akan dijual sekitar USD39.99 (~RM168) buat pasaran global. Lebih menarik, bagi pasaran Malaysia, Wan Hazmer mengesahkan yang No Straight Roads bakal dijual dengan harga mampu milik.
Bila umum boleh mencuba game ini? Disebabkan game ini telah ditunda pelancarannya ke tahun hadapan, versi demo No Straight Roads juga akan dikeluarkan kepada umum pada tahun hadapan. Kedua-dua tarikh pelancaran penuh serta keluarnya versi demo masih lagi belum diumumkan Metronomik.
Menurut Wan Hazmer lagi, keseluruhan suara latar yang dilakonkan dalam game ini dilakonkan oleh pelakon Malaysia dengan bahasa Inggeris menggunakan gaya Malaysia. Gaya ini sekaligus membuatkan game ini sangat unik dan mendapat sambutan yang sangat baik dari pemain di luar negara.

No Straight Roads akan dilancarkan ke PC dan PS4. Menurut Danial dari Gamer Matters, game ini akan dilancarkan secara eksklusif di Epic Games Store untuk platform PC, bukan lagi ke Steam seperti yang dinyatakan sebelum ini.


Uncharted 4: Video Pembikinan Di Belakang Tabir!

Pasti ramai yang tertunggu-tunggu kehadiran Uncharted 4 pada tahun hadapan. Nah, Naughty Dog bagi korang sedikit video pengubat rindu.

Video yang telah diberikan sedikit menyerupai diari developer yang diringkaskan. Individu penting seperti Neil Druckmann, Bruce Straley, Nolan North dan Troy Baker dapat dilihat dalam video tersebut.
Tarikh asal Uncharted 4 yang akan dipasarkan pada 18 Mac, telah ditunda kepada 26 April 2016.
JomBaca: Aksi multiplayer di Uncharted 4!


Jualan Akhir Tahun! Sony Keluarkan 2 Buah Kompilasi Triple Pack Akhir Tahun Ini!

Geng, Disember nih ada promo game lah! Ada dua kompilasi game dari Sony untuk korang dapatkan dengan harga murah-murah gitu bermula 18 Disember ini!

Akhir tahun ini bakal digegarkan lagi dengan kompilasi game-game terbaik dari studio-studio dibawah naungan Sony! Terdapat 2 buah pek kompilasi bakal dikeluarkan pada 18 Disember 2015 iaitu:

Masterpiece Triple Pack
Bagi gamer yang gemarkan cabaran dalam game diorang, Masterpiece Triple Pack yang berharga RM289* ini menampilkan 3 game terbaik yang patut ada dalam library seorang gamer hardcore!
– The Last of Us Remastered
– God Of War Remastered
– Helldivers

Family Triple Pack
Disasarkan kepada gamers yang inginkan game santai untuk dimainkan, Family Triple Pack yang berharga RM199* ini semestinya boleh membawa hiburan berjam-jam lamanya bagi korang seisi keluarga!
– Drive Club
– LittleBigPlanet 3
– Tearaway Unfolded
Bagi yang gamer hardcore, mesti kenal dengan game-game ni semua. Kalau tak tahu, nih dia sinopsis dan trailer bagi setiap game yang termasuk dalam 2 pek kompilasi ini.

The Last of Us Remastered
Sebuah game survival horror yang tidak perlu diperkenalkan lagi. Last of Us sememangnya mendapat pujian dari banyak pengkritik atas jalan cerita, gameplay dan juga seni audio serta visualnya. Bagi mereka yang belum berpeluang mencuba The Last of Us, ini adalah satu peluang keemasan yang tidak patut dilepaskan.

God Of War Remastered
Siri God of War ini bermula pada tahun 2005 dan berjaya memberi pengaruh besar dalam dunia gaming. Kratos, watak utama siri ini merupakan seorang tentera Sparta yang telah membunuh anak dan isterinya sendiri hasil tipu daya Dewa Ares. Dihantui oleh kejadian ini, Kratos telah berjanji akan memusnahkan seluruh kerajaan langit dewa-dewi Yunani termasuklah Zeus sendiri!

Helldivers
Sebuah game multiplayer yang bergenre top-down shooter dari Arrowhead Game Studios. Ia menceritakan Bumi masa hadapan yang dijajah kerajaan yang ingin meluaskan kuasa ke suluruh galaksi. Dalam percubaan meluaskan jajahan inilah, pemain akan bertemu dan menentang makhluk asing. Game ini merupakan salah satu game aksi sengit yang ternyata dibangunkan dengan rapi dan teliti.

Drive Club
Driveclub adalah sebuah game racing yang membawa pemain berentap sesama sendiri di trek jalanan seluruh dunia melalui beberapa mode. Pemain-pemain boleh bergabung mewujudkan club dan berlumba dengan club lain dalam usaha mendapatkan kemenangan yang boleh membawa matawang dan juga XP dalam usaha menaikkan level dan martabat club yang dianggotai. Dengan menaikkan level, pemain berpeluang mendapatkan kenderaan baru, item, dan juga skema warna.

Little Big Planet 3
LittleBigPlanet 3 mempunyai elemen gameplay yang sangat sama dengan 2 game yang terdahulunya iaitu LittleBigPlanet dan LittleBigPlanet 2. Bagi mereka yang tidak berapa mengenali siri ini, ia merupakan sebuah game yang berkonsepkan puzzle platformer dan membenarkan pemain mencipta level sendiri dan berkongsi kepada seluruh komuniti LittleBigPlanet! Komuniti ini masih lagi aktif mencipta level-level yang kreatif dan menghiburkan.

Tearaway Unfolded
Game ini membawa pemain menjadi seorang watak yang diberi nama Atoi dan ditugaskan untuk menyampai mesej kepada sebuah portal yang dibuka di langit. Pada masa yang sama, portal ini turut mengeluarkan watak jahat yang ingin menguasai dunia tersebut yang diberi nama Scraps. Dalam pengembaraan ini, pemain akan melalui pelbagai level berkonsepkan dunia kertas yang menarik dan mencabar!

So apa tunggu lagi guys? Inilah masanya untuk korang dapatkan game-game ini dengan harga pakej yang sangatlah menarik! Bagi pembaca JomGaming, scroll ke bawah untuk dapatkan lebih hadiah diskaun daripada JomGaming!
[su_box title=”JomBeli!” box_color=”#ff0000″]*Khas untuk pembaca JomGaming! Korang nak diskaun? Korang boleh order Masterpiece Triple Pack (RM289) atau Family Triple Pack (RM199) dengan menghantar ‘JGMTP‘ atau ‘JGFTP’ ke Inbox Partner Seller kitorang dan dapatkan diskaun RM15!
Dapatkan penghantaran PERCUMA terus ke kawasan anda bagi yang menetap di Lembah Klang!
[/su_box]


The Last of Us 2 Kini Game Eksklusif PS4 Terpantas Terjual Dengan 4 Juta Unit Dalam 3 Hari

Di sebalik bermacam kontroversi yang melanda game ini, ia nampaknya tidak memberikan banyak kesan kepada jualannya.
Sony Interactive Entertainment telah mengumumkan bahawa The Last of Us Part II kini merupakan game ekeklusif PS4 paling pantas terjual. Game yang dibangunkan Naughty Dog ini berjaya mencapai jualan sebanyak 4 juta unit hanya dalam masa tiga hari pelancaran — iaitu dari 19 Jun hingga 21 Jun.
“Kami sangat berterima kasih kepada jutaan peminat yang di seluruh dunia yang telah bermain The Last of Us Part II dan berkongsikan pengalaman mereka dengan kami sejak minggu lalu,” kata pengarah game ini, Neil Druckmann. “Kami memutuskan untuk menceritakan cara kisah yang baharu, sesuatu yang berhadapan dengan tema yang sukar dan akan mencabar kamu dalam pelbagai cara yang tidak dijangka.”
Di akhir kenyataan, Naib Presiden Kanan, Pemasaran PlayStation Worldwide, Eric Lempel menyatakan yang mereka akan terus membawakan para pemain dengan pengalaman unik dan dalam masa mereka tidak sabar untuk generasi seterusnya, beliau mengingatkan yang masih ada banyak game yang bagus akan dilancarkan ke PS4.

The Last of Us Part II has sold through more than 4 million copies: https://t.co/jY9YgdyPm1 Congratulations, @Naughty_Dog! pic.twitter.com/pPpVTqf5Ud— PlayStation (@PlayStation) June 26, 2020

Mampukah Ghost of Tsushima memecahkan rekod The Last of Us Part II ini?


DLC Terbaru Nier: Automata Diumumkan – Masa Untuk Bertarung Dengan CEO Square Enix!

Juga kostum Kaine untuk 2B! Glory to Mankind!

[KEMASKINI]: DLC 3C3C1D119440927 kini sudah boleh didapati melalui PS Store pada harga RM62.00.
DLC terbaru bagi Nier: Automata ini dikenali sebagai 3C3C1D119440927 dan telah diumumkan dalam sebuah livestream yang mengumumkan bahawa keluaran terbaru PlatinumGames ini telah berjaya mencecah jualan sebanyak 1 juta unit.
DLC 3C3C1D119440927 akan diterbitkan untuk pasaran Jepun pada 2 Mei dan akan dijual pada harga ¥1,500. Walaupun akan menemui pasaran sedunia, masih tiada tarikh diumumkan untuknya.
Berikut adalah kandungan bagi DLC 3C3C1D119440927:

Revealing Outfit untuk 2B (Kaine)
Young Man’s Outfit untuk 9S (Nier Replicant)
Destroyer Outfit untuk A2 (Nier Gestalt/Nier)
Pek pilihan muzik di jukebox
Pilihan warna untuk 2B dan A2
Topeng baru dengan efek
Pilihan untuk menukar warna projektil

Berikut pula adalah sedikit gameplay menentang CEO Square Enix.
Nier: Automata sememangnya antara RPG terbaik untuk tahun ini walaupun tidak sempurna, ikuti kupasan kami dalam review ini.


Sekarang Korang Boleh Mainkan “Toss a Coin to Your Witcher” Dalam Beat Saber

Siri tv adaptasi The Witcher merupakan antara tontonan paling popuar di Netflix di seluruh dunia untuk tahun 2019 walaupun ia hanya mula ditayangkan pada 20 Disember.
Salah satu lagu yang dibawakan dalam musim pertama ini yang benar-benar melekat dalam kepala kita ialah lagu yang berjudul “Toss a Coin to Your Witcher” nyanyian watak Jaskier — lagu yang dicipta istimewa untuk Geralt of Rivia.
Kini, lagu tersebut boleh dimainkan dalam Beat Saber untuk platform PC. Korang boleh download lagu tersebut melalui pautan ini, atau lihat dulu gameplay lagu ini dimainkan dalam video di bawah:

Beat Saber merupakan sebuah game yang seakan-akan menggabungkan Guitar Hero dan Fruit Ninja, menggunakan lightsaber seperti dalam Star Wars, dalam persekitaran virtual-reality (VR). Memainkan lagu yang sedang trending dalam game ini pada ketika ini pastinya amat menyeronokkan!


4 Wakil Malaysia Ke PES SEA Finals 2019 Dibarisi Pemain Lama, Baru Dan Bintang Yang Telah Digilap

Dua pertandingan wildcard yang berlangsung pada hujung minggu lalu telah melengkapkan empat slot wakil negara yang akan dihantar ke Bangkok, Thailand dalam PES SEA Finals 2019.

Penerbangan mereka telahpun bertolak ke negara jiran itu pada pagi tadi, untuk mereka berentap pada hari esok, Ahad, 3 Mac 2019 — dalam kancah pertandingan tahunan PES terbesar Asia Tenggara.
Kata orang, tak manislah kalau wakil-wakil negara ini pergi mengharumkan nama tanah air tanpa kita mengenali mereka. Jadi, siapa empat pemain handalan PES negara kita ini?
Jika ingin disimpulkan dalam satu ayat, para wakil kita dibarisi dengan pemain senior yang berpengalaman, pemain-pemain baru serta bintang “wonderkid” yang sudah sentiasa meniti di bibir komuniti sejak beberapa tahun lalu. Bagi penulis secara peribadi, senarai pemain ini mungkin barisan paling seimbang yang pernah Malaysia hantar, sejak pertama kali ia dipertandingkan pada 2016.
Ahmad Muazz

Selain membawa tekanan pertama kali mewakili negara, Ahmad Muazz Amir Rosaedi memegang satu lagi status yang cukup besar. Beliau merupakan pemain di ranking nombor satu untuk musim 2018/2019 dalam PESMalaysia.com. Senang cerita, beliau merupakan antara pemain favourite yang semestinya tidak boleh dipandang serong oleh pemain lawan.
Walau bagaimanapun, Muazz menganggap segala status yang berat ini tidak penting kerana apa yang lebih mustahak ialah beliau fokus untuk memberikan yang terbaik kepada pasukan Malaysia.
“Saya amat bersyukur diberi peluang untuk bermain di PES SEA Finals kerana Malaysia mempunyai ramai pemain yang berkaliber. Gelaran tidak memberi apa-apa makna jika saya tidak dapat memberikan yang terbaik di Thailand,” ujar Muazz.
Bercakap tentang perasaannya mewakili tanah air buat kali pertama serta persiapannya, ini komen beliau:
“Terlalu gembira dan sangat teruja untuk beraksi di peringkat Asia Tenggara, dalam masa yang sama perlu lebih fokus untuk mengatasi kelemahan dalam taktikal dan formasi. Persiapan lebih dari segi mental, untuk lebih positif ketika bermain kerana hanya satu game di peringkat kumpulan, dan perlu ketahanan mental yang lebih tinggi.”
Hafizan Jamil

Nor Hafizan Jamil juga merupakan pemain baru yang pertama kali mewakili negara. Saat paling manis beliau sepanjang kempen 2018/2019 pastinya apabila berjaya memotong mata Zainul Ariffin Burhanuddin (NeST|Zainul13) dalam ranking PESMalaysia.com di saat-saat akhir, sekaligus melayakkan dirinya ke kedudukan kedua, seterusnya berjaya mewakili negara.
Ketika ditanya tentang detik bermakna itu, Hafizan berkata, “Sangat-sangat teruja. Sebab itu impian saya dari tahun 2018. Perasaan saya sangat bersyukur. Saya amat berterima kasih kepada abang saya, iaitu Hafiz Angah sebab banyak sokong saya dari belakang.”
Menjelang acara terbesar hujung minggu ini, beliau melakukan persiapan dengan memperbanyakkan latihan dari segi gameplay dan sering menonton perlawanan PES di Youtube melibatkan pemain-pemain yang hebat.
Tengku Erwan

Siapalah yang tidak kenal dengan Tengku Erwan Martino Tengku Ismail? Pemain senior dalam arena PES tempatan yang sudah berkecimpung dalam pertandingan secara kompetitif ini selama belasan tahun. Erwan terus melebarkan rekod yang dipegangnya pada tahun ini — menjadikan beliau satu-satunya pemain dari Malaysia yang layak ke peringkat akhir PES SEA Finals — senang kata, Erwan sudah mewakili negara untuk empat tahun berturut-turut.
Apabila ditanyakan mengenai pencapaian cemerlangnya ini, beliau menzahirkan kesyukuran dan menyatakan sedikit tanggungjawab yang berbeza untuk tahun ini kerana tiga pemain lain dalam barisan negara adalah muka-muka baru.
“Alhamdulillah, untuk tahun ini rezeki masih berpihak kepada saya. Terasa bebanan tanggungjawab berat untuk kali ini kerana kebanyakan peserta lain merupakan muka baru. InsyaAllah, saya dan rakan-rakan yang lain akan buat yang terbaik di Bangkok nanti,” ulas Erwan.
Beliau turut menegaskan bahawa tiada kelainan yang ketara dari segi persiapan dan latihan yang beliau terapkan untuk tahun ini. Apa yang menjadi tumpuan ialah latihan terhadap fokus mental dan fizikal, serta meningkatkan jam latihannya pada setiap hari.
Rafiq Firdaus

Penulis sudah mengenali Muhammad Rafiq Firdaus atau lebih mesra dengan panggilan Lapit ini sejak beliau berumur 16 tahun lagi. Pada ketika itu, ramai yang sudah mengatakan bahawa beliau adalah permata yang tidak lama lagi bakal menggegarkan arena PES tempatan mahupun di peringkat serantau.
Kini, usianya telah mencecah 19 tahun dan cakap-cakap komuniti PES pada suatu ketika dulu itu sudah menjadi kenyataan. Oleh sebab itu, penulis ingin mengatakan bahawa tiada pemain PES tempatan lain yang lebih layak untuk mengisi slot keempat ini selain Lapit. Penulis benar-benar tidak sabar untuk melihat persembahan Lapit di peringkat Asia Tenggara ini.
Bercakap mengenai cita-citanya ini, Lapit berkata, “alhamdulillah, akhirnya impian saya terlaksana jua untuk mewakili Malaysia. Perasaan gementar tetap ada sebab akan bersaing dengan pemain lain yang hebat-hebat di peringkat antarabangsa.”
Mengulas lanjut, ujar Lapit, “memang cita-cita saya nak beraksi di pentas luar. Alhamdulillah rezeki memihak kepada saya. Insyaallah saya akan bawa cabaran ini dengan sebaik mungkin. Pada masa yang sama saya nak buktikan kepada kedua-dua ibu bapa saya bahawa game PES mempunyai masa depan yang cerah.”

JomGaming turut sempat berbual dengan Pengarah PES Malaysia, Ahmad Yazid Abd Rahman untuk menyentuh tentang percaturan barisan pemain dari kontinjen Malaysia ke negara Gajah Putih itu nanti. Kata Yazid:
“Kalau kita lihat kepada 4 barisan pemain kita, 3 adalah muka baru dan 1 adalah pemain lama yang sudah biasa menjadi wakil PES Malaysia beberapa tahun kebelakangan ini. Salah seorang pemain kita juga adalah pemain termuda yang PES Malaysia pernah bawa. Pada saya, ini akan menjadi suatu pengalaman yang berharga bagi setiap pemain yang mewakili negara pada edisi kali ini. Kami percaya, adanya elemen “underdog” ini adalah kunci terpenting yang ada pada kami. Selain Erwan, 3 pemain lain adalah baru dan mempunyai “element of surprise”. Erwan pula, memiliki pengalaman yang berharga untuk diketengahkan. Ini adalah kali ke-4 beliau mewakili PES Malaysia.”
Mengakhiri perbualan, penulis bertanyakan apakah harapan skuad PES Malaysia untuk tahun ini. Berapa jauh kita boleh pergi? Mampukah kita melihat pemain kita naik ke podium buat kali pertama? Ini komen Yazid:
“Harapan kami tetap sama dari dulu, iaitu untuk “mengembangkan” lagi potensi pemain yang ada di Malaysia. Di PES Malaysia, kami menyediakan platform untuk para pemain untuk mewakili negara ke peringkat yang lebih tinggi. Jika kita tengok secara keseluruhannya, negara kita semakin pesat dengan pembangunan PES. Sebelum ini, kita agak ketinggalan jika hendak dibandingkan dengan negara-negara Asia Tenggara yang lain. Tetapi semenjak kewujudan PES Malaysia yang dibangunkan dengan kerjasama semua pihak — komuniti, kerajaan, penaja dan lain-lain — kita boleh nampak yang kita sudah semakin digeruni di rantau Asia Tenggara.”

Ikuti perkembangan terkini acara PES SEA Finals 2019 ini laman PES South East Asia dan PES Malaysia.
JomGaming ingin mengucapkan selamat maju kepada keempat-empat pemain PES negara ini. Seperti biasa, doa kami di sini akan sentiasa mengiringi kalian di sana kelak, dan semoga membawa berita gembira apabila pulang ke tanah air nanti.


E3 2016: Jaga Keamanan Sebagai Giant Cop! Mainkan Dalam Keseronokan VR!

Di PC Gaming Show sebentar tadi, gameplay trailer Giant Cop bersama headset VR Oculus Rift telah diperlihatkan!

Korang akan bermain sebagai seorang POLIS GERGASI! Lindungi penduduk Micro City daripada jenayah menggunakan saiz korang sebagai Giant Cop! Di dalam map open world Micro City, adakah korang akan menegakkan undang-undang ataupun korang akan menimbulkan huru-hara!?


Tarikh Pelancaran NieR: Automata Di PC Diumumkan, 3 Hari Selepas Pelancaran Di PS4

Nampaknya para pemain di PC tidak perlu menunggu lama untuk menikmati game ini.

Sebelum ini, Square Enix hanya mendedahkan tarikh pelancaran NieR: Automata di PlayStation 4 sahaja, iaitu pada 7 Mac 2017 dan mengatakan ia akan dikeluarkan di PC pada suatu tarikh yang akan diumumkan kelak.
Kini, dalam video trailer terbaru yang dikeluarkan, ia telah mengumumkan tarikh pelancaran di platform PC pula. NieR: Automata akan dilancarkan di PC (Steam) pada 10 Mac 2017, iaitu tiga hari selepas ia dilancarkan di PS4.

Sebelum ini, penerbit game ini, Yosuke Saito telah menjelaskan mengapa NieR: Automata tidak dilancarkan di Xbox One.


DotA 2: Tonton Manila Major Main Event Di Panggung Wayang TGV!

Berita gembira buat peminat-peminat DotA 2 tanah air apabila TGV Cinema sekali lagi berbesar hati untuk menayangkan Main Event Manila Major 2016 di pawagam mereka.

Tiket-tiket bagi tayangan pusingan akhir Manila Major 2016 ini sudah pun mula dijual. Terdapat hanya 4 pawagan TGV terpilih yang akan menayangkan acara ini. Pawagam-pawagam berikut ialah TGV One Utama dan Sunway Piramid di Petaling Jaya, 1st Avenue di Pulau Pinang dan akhir sekali TGV Tebrau di Johor Bahru.

Tayangan ini akan bermula pada 12 Jun 2016 dari pukul 10.00 malam sehingga 12.00 malam. Tiket boleh di dapati dengan harga RM35 dan korang akan mendapat tiket serta air mineral. Sebarang pembelian bolehlah dilakukan secara walk-in ke kaunter ataupun secara online.
Amacam guys, kata peminat setia! Setakat RM35 konfem takde hal punya. Jangan lupa teruskan menyokong pasukan Malaysia iaitu Fnatic.
sumber: lowyat.Net
ADIOS!!


Thunderobot Umumkan 911S Dan 911 Air – Laptop Gaming Dikuasakan 8th Gen Intel® Core™ Coffee Lake

Fenomena laptop gaming dimeriahkan lagi dengan kehadiran Thunderobot!

Thunderobot, pembikin laptop dari Taiwan telah mengumumkan 2 siri laptop gaming terbaru mereka – model 911S dan 911 Air.

THUNDEROBOT 911S menjanjikan prestasi melangkaui mana-mana laptop gaming lain yang dikuasakan processor 8th Gen Intel Core i7 kerana 911S dilengkapi power supply 180W dan sistem heat pipe dan kipas bagi menyejukkan sistem ini.

911S akan hadir dengan GPU GeForce GTX 1060 6GB GDDR5, panel IPS 15.6 inci dengan 144Hz refresh rate, RAM 16GB DDR4-2400, SSD 128GB dan HDD 1TB. Semua ini dimuatkan di dalam chassis setebal 25mm dan seberat 2.4kg.

THUNDEROBOT 911 Air pula menawarkan profail binaan nipis setebal 20mm dengan berat 2kg. Walaupun ianya nipis, laptop gaming ini dimuatkan dengan processor 8th Gen Intel Core i7, GPU GeForce GTX 1050Ti 4GB GDDR5, SSD 128GB dan HDD 1TB. Spesifikasi laptop ini juga menyatakan bahawa ianya akan menampilkan saiz skrin 15.6 inci pada binaan 14 inci.

911S

911 Air

CPU

i7-8750H

i7-8750H

DISPLAY

15.6” IPS FHD

15.6” IPS FHD

CHIPSET

HM370

HM370

GRAPHICS

GTX 1060 6GB

GTX 1050Ti 4GB

MEMORY

16GB DDR4-2400

8GB DDR4-2400

STORAGE

128GB M.2 PCIe/1TB HDD

128GB M.2 PCIe/1TB HDD

CONNECTIVITY

802.11ac+BT 5.0

802.11ac+BT 5.0

WEIGHT

2.4kg

2.0kg

Untuk maklumat lanjut, korang boleh layari http://thunderobot.com/ . Bagaimanapun, model-model ini belum dikemaskini di dalam laman web semasa artikel ini ditulis.
Setakat ini tiada harga diumumkan. Kitorang telah menghubungi Thunderobot bagi mendapatkan jangkaan harga bagi laptop gaming ini. Artikel akan dikemaskini kelak.


Game open-world Star Wars dari Ubisoft dilaporkan akan keluar awal 2024


@jomgamingmy Hogwarts Legacy Belum Ada Perancangan Untuk Tambah DLC #jomgaming #shorts #fyp #reels #hogwartslegacy #harrypotter #ps5 #ps4 #pcgaming #gamer ♬ original sound – jomgamingmy – jomgamingmy


Produksi Siri TV HBO Hanya Akan Bermula Selepas The Last of Us Part II Siap Dilancarkan

Sejak The Last of Us diumumkan akan diadaptasi ke siri televisyen oleh HBO, ramai yang sudah tidak senang duduk. Ramai mula tertanya, bilakah produksi akan bermula, bilakah ia akan ditayangkan?
Siri TV itu tidak akan bergerak ke arah produksi secara skala penuh selagi Naughty Dog belum siap membangun dan melancarkan sekuel kepada game pertama, The Last of Us Part II.
Berita ini didedahkan oleh Craig Mazin melalui episod podcast terbaharunya (via IGN). Produksi tidak akan dapat dimulakan selagi penulis bersamanya dan pengarah kreatif game sekuel itu, Neil Druckmann belum bebas daripada tanggungjawabnya memperkemas The Last of Us Part II.
Mazin turut mendedahkan bahawa beliau dikenalkan dengan Druckmann melalui seorang teman, Shannon Woodward, iaitu pelakon untuk watak Elsie Hughes dalam siri TV Westworld, juga terbitan HBO. Woodward juga merupakan pelakon suara untuk Dina, watak terbaharu yang diperkenalkan dalam The Last of Us Part II.

Adaptasi game berlatarbelakangkan pasca-apokalips ini akan mendapat kerjasama antara Craig Mazin, penulis untuk siri mini Chernobyl di HBO, dan Neil Druckmann, orang penting dari Naughty Dog yang menjadi penulis utama untuk game asal The Last of Us serta sekuelnya yang akan dikeluarkan pada tahun ini.
Siri TV The Last of Us ini merupakan karya pertama daripada PlayStation Productions, sebuah kumpulan penerbitan filem dan TV di bawah Sony Interactive Entertainment.
JomBaca: Komposer Game The Last of Us Akan Turut Bikin Muzik Untuk Siri Di HBO
The Last of Us Part II akan dilancarkan pada 29 Mei 2020, eksklusif untuk PS4.


Kingdom Hearts HD 2.8 Final Chapter Prologue Ditunda Hingga Awal Tahun Depan!

Harap peminat-peminat siri ini sabar menanti.

Pada mulanya Kingdom Hearts HD 2.8 Final Chapter Prologue dijadualkan pada bulan Disember, kini ia ditunda hingga 24 Januari 2017. Ia memberikan sedikit ruang untuk developer memperbetulkan bug dan glitch yang masih wujud dalam koleksi remaster ini.
Menurut direktor game ini, Tetsuya Nomura menyatakan remaster ini dibangunkan menggunakan enjin grafik dan sistem pertarungan yang sama dengan Kingdom Hearts 3.
Kingdom Hearts 2.8 Prologue merupakan sebuah keluaran eksklusif untuk PlayStation 4 dan terdiri daripada remaster kepada 3 buah game iaitu Kingdom Hearts Dream Drop Distance HD, Kingdom Hearts χ Back Cover, dan Kingdom Hearts 0.2: Birth by Sleep–A Fragmentary Passage.


Tetris Adalah Game Terbaru Yang Menyertai Demam Battle Royale – Percuma Untuk Nintendo Switch

Kalau dua tahun lalu ada insan yang mengatakan bahawa sebuah game Tetris juga akan memperkenalkan battle royale, kita semua pasti tidak akan percaya.

Tapi, itulah hakikatnya pada hari ini. Nintendo baru sahaja mengumumkan Tetris 99, sebuah game yang membawakan genre battle royale ke dalam game klasik ini — dan yang paling penting ia adalah percuma, eksklusif untuk pelanggan Nintendo Switch Online.

Tetris 99 akan menampilkan sebuah gameplay di mana 99 pemain akan bersaing antara satu sama lain secara serentak sehingga menjadi pemain terakhir yang kekal hidup. Pemain boleh menghantar bermacam serangan ke arah musuh bagi mengacau strategi mereka.
Bagi yang ada Nintendo Switch dan melanggan Nintendo Switch Online, korang dah boleh download Tetris 99 secara percuma sekarang.


Aksi Terbaru Titan Dalam Trailer Terbaru Titanfall 2!

Apabila pilot bergabung dengan mecha Titan nya!
Dalam trailer terbaru ini, ia berfokus pada aksi yang boleh korang cuba nanti seperti wall running dan pertarungan melee antara Titan.
Respawn Entertainment turut mengeluarkan koleksi trailer yang memberi memaparkan aksi-aksi setiap 6 jenis Titan yang bakal muncul dalam Titanfall 2 nanti.
Titanfall 2 adalah antara daripada 27 game yang bakal menggunakan kuasa pemprosesan yang lebih besar pada PS4 Pro dengan memberikan resolusi dan frame rate yang lebih tinggi.
Tidak seperti siri asalnya, Titanfall 2 bakal mengetengahkan aksi untuk peminat-peminat single player melalui campaign mode. Developer Respawn juga telah menjanjikan DLC percuma untuk peminat-peminat siri ini selepas ianya dilancarka dalam usaha memanjangkan usia game ini kelak.
Titanfall 2 akan dilancarkan pada 28 Oktober ini untuk PC, PlayStation 4 dan Xbox One.
https://youtu.be/6ToPv0TY3Qk


Rainbow Six Siege: Dapatkan Skin Panahan Cinta Pada Hari Minggu Ini!

Korang forever alone pada hujung minggu ini dan kekasih korang masih 404 not found?

Usah bersedih mengenangkan nasib korang yang malang ini. Rainbow Six: Siege akan sentiasa menemani korang hingga ke jannah. R6 is love, R6 is life.
Dalam posting yang terbaru, Ubisoft telah mengumumkan bahawa korang akan berpeluang untuk mendapatkan skin berbentuk hati yang diberi nama Heart Attack. Skin ini akan mampu di-unlock dengan menggunakan Renown (tidak dinyatakan berapakah Renown yang diperlukan).
Tawaran waktu terhad ini akan diberikan pada 12pm EST 13 Februari hingga 12pm EST 15 Februari – atau dalam waktu Malaysia adalah pada 1 pagi 14 Februari hingga 1 pagi 16 Februari.
JomBaca: Rainbow Six Siege: Operator Jepun Mula Diintai-Intai!


Sony dilaporkan sedang membangunkan PS5 Pro

View this post on Instagram            A post shared by JomGaming (@jomgaming)


Rise of the Tomb Raider: Trailer Untuk PC Dan DLC Percuma Di Steam!

Heroine kegemaran ramai kini di Steam! Cik Lara Croft kembali beraksi dalam Rise of the Tomb Raider.
Bagi mereka yang membeli Rise of Tomb Rider, Steam akan memberi bonus iaitu Remnant Resistance Pack. Pack ini akan memberi pemain koleksi kulit binatang buruan, Byzantine Armor dan sut pakaian “Remnant” untuk Lara. Sut ini membenarkan pemain untuk menggunakan bandage tanpa menggunakan sebarang sumber.
Disamping itu, pek ini turut membekalkan pemain dengan skin “Moon Shadow” untuk pistol dan juga kad “Bullet Resistance” yang memberikan ketahanan extra bagi Lara dalam serangan senjata api.
Teringin join cik Lara dalam pengembaraan terbaru? Korang boleh dapatkan di Steam.
Namun begitu, tawaran ini terhad hingga 5 Februari pada pukul 2 am.
JomBaca: Senarai game bakal keluar tahun ini!


Siri Asal Fallout Kini Boleh Didapati Secara Percuma Di Steam

Siri yang memulakan segala bagi dunia pasca-apokaliptik.

Terhad dalam masa 24 jam, siri asal Fallout kini boleh didapati secara percuma di Steam. Mungkin bagi sesetengah pemain keluaran pertama ini sudah dimakan usia, namun begitu ia mempunyai kisah, keunikan dan kekompleksan yang tidak dapat dipertonjolkan dalam siri-siri yang lebih baru.
Mungkin inilah peluang untuk korang mencuba Fallout: A Post Nuclear Role Playing Game yang telah berjaya merangkul pelbagai anugerah Game of the Year dan juga Best RPG of the Year.
Sumber: Steam.


Fortnite Dedahkan Beberapa Streamer Dan Selebriti Yang Akan Memeriahkan Perlawanan Di E3

Fortnite akan diraikan secara besar-besaran pada E3 2018.

Bulan Mac lalu, Epic Games mengumumkan bahawa mereka akan menghadirkan diri ke E3 2018 dan bawakan bersama Fortnite dengan beberapa acara menarik seperti mengumpulkan 50 pro streamer dan 50 selebriti dalam satu perlawanan.
Dalam blogpost terbaru, mereka berkongsi lebih lanjut tentang apakah segala acara yang akan mewarnai Fortnite dalam acara gaming terbesar pada bulan hadapan itu.
50 pemain pro dan 50 selebriti akan berentap dalam beberapa perlawanan Fortnite Battle Royale, yang mana ia digelar ‘Fortnite Celebrity Pro-Am’. Hadiah utama yang menjadi rebutan adalah USD3 juta yang mana wang tersebut nanti akan didermakan ke pusat kebajikan pilihan masing-masing.
Epic menyatakan yang wang USD3 juta adalah berasingan daripada nilai USD100 juta untuk pentas esport Fortnite yang baru sahaja mereka umumkan semalam.
Antara pasangan duo yang telah mereka dedahkan bakal mewarnai perlawanan Pro-Am ini adalah Ninja/Marshmello, Myth/Paul George, Pokimane/Desiigner, Markiplier/Joel Mchale dan Gotaga/Demetrious Johnson. Senarai pasangan duo ini akan mereka dedahkan sedikit demi sedikit sehingga menjelang hari perlawanan.

Perlawanan Pro-Am ini akan berlangsung pada 13 Jun 2018, pukul 6 pagi (waktu Malaysia) dan akan dibawakan secara livestream melalui platform-platform seperti di bawah:

Twitch – FortniteGame
Youtube – Fortnite
Facebook – @FortniteGame
Twitter – @FortniteGame
Mixer – Fortnite


Crash Bandicoot N. Sane Trilogy Akan Datang Untuk Switch, Xbox One Dan PC

Nampaknya Crash Bandicoot bukan hanya eksklusif untuk PlayStation sahaja.

Game remastered paling laku keras di PS4 tahun lepas bakal menembusi katalog ke platform lain.
Crash Bandicoot N. Sane Trilogy adalah gabungan tiga game Crash Bandicoot iaitu Crash Bandicoot, Crash Bandicoot 2: Cortex Strikes Back dan Crash Bandicoot 3: Warped yang dibangunkan oleh Naughty Dog pada tahun 1996 sehingga 1999 khas untuk PlayStation 1.
Kini dibangunkan oleh Vicarious Visions dan diterbitkan oleh Activision, Crash Bandicoot N. Sane Trilogy pernah diura-urakan untuk keluar ke Xbox One dan nampaknya ini bukan sekadar berita kosong sahaja.
Selain Xbox One, Crash Bandicoot N. Sane Trilogy akan dikeluarkan untuk Switch dan PC juga.
Menurut pembentangan Nintendo Direct pada hari ini, Crash Bandicoot N. Sane Trilogy bakal tiba di Switch, Xbox One dan PC kesemuanya pada hari serentak iaitu pada 10 Julai 2018. Woah!
JomBaca: Crash Bandicoot N. Sane Trilogy: Boleh Beli or Boleh Blah!?


Demi Carrie Fisher, Ribuan Gamers Berkabung Di Dalam Star Wars: The Old Republic

Pemergian beliau amat dirasai peminat Star Wars.

Berikutan pemergian Carrie Fisher, penulis, aktivis dan pelakon yang popular memainkan watak Princess/General Leia Organa di dalam francais Star Wars – ramai peminat, sahabat dan ahli keluarga menemukan cara mereka yang tersendiri untuk berkabung.

no words #Devastated pic.twitter.com/R9Xo7IBKmh
— Mark Hamill (@HamillHimself) December 27, 2016
Di dalam game MMO Bioware free-to-play, Star Wars: The Old Republic, ramai gamers telah berkumpul di hadapan House Organa di planet Alderaan. Mengikut cerita di dalam lore Star Wars, House Organa menjadi kediaman Princess Leia di antara filem Star Wars episod III dan IV.
PC Gamer melaporkan gamers Sith level tinggi telah mengalahkan NPC yang mengawal Alderaan supaya gamers Sith level rendah boleh menghadiri acara perkabungan ini.

Bagi gamers yang bermain solo dan tiada gamer level tinggi sebagai teman, seperti Darth Benthamic terpaksa menggadaikan nyawa untuk melepasi kawalan NPC. Beliau telah merekod perjalanan beliau ke House Organa secara solo di SINI. Beliau menambah, “Ianya sangat menyentuh perasaan melihatkan heroes dari kedua-dua belah bersatu untuk menghormati pemergian seorang tokoh yang berkarisma dan banyak memberi inspirasi.”
Ada juga gamer yang membikin video dedikasi seperti yang dilakukan oleh Kerry-Aiden Nobbs ini:

Di dalam forum The Old Republic, ramai gamers telah memulakan petisyen meminta patung tugu peringatan yang menyerupai Fisher dibangunkan. Bagaimanapun, dunia SWTOR berlaku 3600 tahun sebelum cerita Leia Organa bermula, jadi mungkin sukar untuk Bioware melaksanakannya. Bioware masih belum memberi sebarang respons terhadap petisyen tersebut.

Di dalam Battlefront pula, ramai gamers meminta DICE mengeluarkan Princess Leia versi baru, ataupun versi berusia bagi memperingati pemergian Fisher. DICE pernah menyatakan hasrat untuk menghasilkan skin/kostum baru untuk Leia, tetapi ianya dibatalkan.


Kami Dah Cuba FIFA 23, Ini Pandang Pertama – Mekanik Pertahanan Lebih Puas, Grafik Biasa-Biasa

Pada minggu lalu, EA telah mengadakan acara tertutup yang menjemput para pengamal media untuk memperlihatkan FIFA 23 buat kali pertama.
Selepas acara tersebut, kami turut diberi akses untuk mencuba FIFA 23 versi beta selama beberapa hari, dan ini merupakan pandang pertama kami ketika bermainnya.
Harus diingat, ini merupakan versi beta, dan ia mungkin boleh berubah apabila game penuhnya dilancarkan pada September nanti. Selain itu, rakaman yang korang lihat dalam video di atas adalah dari FIFA 22 kerana kami tidak dibenarkan untuk merakam gameplay beta FIFA 23 ini.
Bertahan Dengan Lebih Rumit
Sebagai seorang yang cukup menghargai seni bertahan atau art of defending, saya sentiasa melihat dahulu apakah pembaharuan mekanik pertahanan yang disajikan setiap kali sesebuah game bola sepak baharu dikeluarkan.
Selepas beberapa jam, saya boleh katakan gameplay bertahan terasa lebih susah untuk dikawal — dan ini adalah sesuatu yang saya amat hargai.
Mekanik jockey terasa lebih payah untuk dikawal mengikut kehendak kerana ia seolah-olah seperti mengurangkan jarak dan “ketat” antara pemain pertahanan dengan pemain lawan. Bahkan, saya menggunakan Virgil van Dijk pun terasa cukup susah untuk melakukannya dengan kemas.
Seperti yang kita semua tahu, kalau dalam FIFA 22, van Dijk-lah pemain pertahanan yang paling mudah untuk merampas bola dari pemain lawan menggunakan jockey sahaja.
Bukanlah bermakna mekanik jockey itu terlalu sukar untuk dilakukan. Ia boleh dibuat tapi tak begitu kemas seperti FIFA 22 yang betul-betul “ketat” apabila melakukan marking terhadap pemain lawan.
Penambahan kesukaran ini sememangnya saya sangat alu-alukan kerana semakin sukar gameplay pertahanan itu, semakin puas apabila kita dah benar-benar memahirkannya kelak.
Bercakap soal pertahanan lagi, satu lagi perkara yang amat penting, iaitu bentesan (sliding tackle) juga terasa lebih diperkemas dalam FIFA 23. Setiap bentesan itu terasa lebih mudah untuk diarahkan ke tempat yang ingin disauk, seterusnya membuatkan setiap bentesan itu terasa lebih unik, tepat dan puas.
Pergerakan Lebih Perlahan

Ada satu trend yang saya sering nampak dalam game-game bola sepak yang dikeluarkan pada setiap tahun sejak kira-kira 10 tahun yang lepas — iaitu setiap kali game baharu dikeluarkan, pasti pergerakan dan langkah (pace) gameplay akan lebih perlahan berbanding game sebelumnya.
Dan FIFA 23 ini juga nampaknya tidak terkecuali. Keseluruhan gameplay FIFA 23 setakat ini terasa sedikit diperlihankan jika dibandingkan dengan gameplay FIFA 22 tahun lalu. Animasi menggelecek, menendang, membentes, menangkap dan menepis — semuanya menuju ke arah lebih realistik dan perlahan — mengurangkan sedikit demi sedikit sifat kartun itu.
Set Pieces Serba Baharu

Kesemua jenis set pieces dalam FIFA 23 nanti akan mendapat nafas baharu. Mekanik penalti, sepakan sudut, dan sepakan percuma telah diubah sepenuhnya yang cukup berbeza dengan FIFA 22.
Walau bagaimanapun, tiada apa yang terlalu istimewa atau asing yang dibawakan ke dalam set pieces serba baharu ini. Ya, ia amat berlainan, tapi mekaniknya cukup mudah untuk difahami.
Masih terlalu awal untuk kita adili sama ada set pieces baharu ini lebih baik berbanding FIFA tahun lalu ataupun tidak kerana belum banyak sepakan sudut dan sepakan percuma yang dihadiahkan ketika saya mencuba, tapi setakat ini, saya sukakan mekanik penalti yang baharu ini. Kebarangkalian untuk bola masuk ke dalam jaring atau tidak itu terasa lebih 50-50, tidak lagi menampilkan mekanik yang terlalu kompleks seperti dalam FIFA 22.
Penjaga Gol Nampak Bodoh

Korang yang hidup mati main FIFA pasti tahu finishing ke arah near post merupakan antara meta dalam FIFA 22 dan kebanyakan game FIFA sebelum ini.
Ia merupakan satu finishing yang saya secara peribadi amat tidak gemar, dan FIFA 23 nampaknya menampakkan meta ini lebih teruk.
Dengan ada mekanik baharu power shot, finishing ke arah near post nampaknya bertambah-tambah mudah dan penjaga gol kelihatan bodoh walaupun ketika saya bermain dalam difficulty World Class.
Ya, mungkin animasi pergerakannya nampak lebih kemas dengan bermacam teknologi baharu, namun dengan mekanik yang terlalu mudah memasukkan bola ke arah near post membuatkan penjaga-penjaga gol bertaraf dunia pun, seperti Thibaut Courtois dan Alisson Becker, kelihatan seperti penjaga gol tahap sekolah.
Mekanik seperti ini tentunya mudah untuk diperbaiki, oleh itu saya berharap EA Sports akan menambahbaik malapetaka ini sebelum ia dilancarkan sepenuhnya kelak.
Grafik Biasa-Biasa Saja
Apabila bercakap tentang grafik, pastinya tidak akan ada banyak perbezaan untuk sesebuah francais yang dikeluarkan pada setiap tahun.
Saya tidak meletakkan harapan terlalu tinggi, dan nampaknya keputusan saya ini sememangnya tepat sekali. Ya, ada penambahbaikan dari segi grafik secara keseluruhannya, namun tiada apa yang mengejutkan.
Animasi dan tekstur wajah pemain kelihatan lebih baik. Atmosfera stadium ketika perlawanan sedang berlangsung juga ada terasa sedikit penambahbaikan. Tapi setakat itu sajalah. Tiada apa boleh dibanggakan.

FIFA 23 akan dilancarkan pada 30 September ini untuk PC, PS4, PS5, Xbox One dan Xbox Series.


Jeff Kaplan Elak Soalan Terry Crews/Doomfist Dengan Penuh Diplomasi – Nak Rage Pon Tak Boleh!

Bijak sungguh pengarah Overwatch, Jeff Kaplan menjawab soalan mengenai Doomfist/Terry Crews.

Ramai yang masih tertanya-tanya tentang hero Overwatch yang dikatakan mungkin dimasukkan ke dalam game Overwatch. Dan ramai juga yang bertanya adakah Terry Crews masih lagi terlibat sebagai suara Doomfist selepas mendapat sokongan peminat dan Terry Crews sendiri melakukan ujibakat beliau sendiri sebagai watak tersebut!
Baru-baru ini di BAFTA Awards yang menyaksikan Overwatch memenangi anugerah game multiplayer, Jeff Kaplan sekali lagi ditanya sama ada Terry Crews terlibat di dalam pembikinan watak Doomfist di dalam Overwatch.
Korang boleh saksikan sendiri bagaimana Jeff Kaplan menjawab soalan tersebut sambil mengelak dari memberi sebarang pengesahan tentang penglibatan Terry Crews mahupun Doomfist!
Jadi, kita masih tidak tahu samada Doomfist akan dimasukkan ke dalam Overwatch, dan sekiranya Terry Crews akan memainkan suara karakter tersebut. Sekarang, kitorang memang cop Jeff Kaplan ni sebagai troll agung!


Battlefield 6 Kemungkinan Besar Takkan Dilancarkan Ke PS4, Xbox One

Semakin lama EA dan DICE berdiam diri, maka semakin banyaklah khabar angin yang akan berlegar.
Terkini, orang dalam industri tersohor, Tom Henderson berasa yakin yang Battlefield seterusnya (belum ada judul rasmi) tidak akan dilancarkan ke konsol generasi lama, iaitu PS4 dan Xbox One.
“Dalam berita lain, saya masih tidak mendengar apa-apa bukti kukuh yang Battlefield [seterusnya] akan dilancarkan ke konsol generasi terdahulu,” kata Henderson dalam satu tweet. “Ini menunjukkan kepada saya yang ia mungkin takkan dan faktor terbesar Battlefield bakal masuk ke Xbox Games Pass pada hari pertama pelancaran nanti adalah untuk meningkatkan bilangan pemain.”

In other news, I still have yet to hear anything concrete that #BATTLEFIELD will come to past gen consoles. Theory – It indicates to me that it probably won't and the biggest reason #BATTLEFIELD will come to the Xbox Game Pass on day 1 is to boost up player numbers.— Tom Henderson (@_Tom_Henderson_) April 15, 2021

Melihat kepada bermacam laporan sebelum ini yang menggambarkan bagaimana besarnya Battlefield seterusnya akan disajikan dengan pelbagai ciri-ciri baharu, masuk akal yang ia tidak akan dilancarkan ke PS4 dan Xbox One yang sudah terkebelakang dari segi teknologi hardware-nya.
Sekiranya inilah langkah yang akan diambil oleh DICE, reaksi para peminat Battlefield akan terbahagi kepada dua. Pertama, mereka yang belum beralih ke konsol generasi terkini (sebab utamanya adalah disebabkan kekurangan stok), akan berasa sedih kerana terpaksa ketinggalan untuk bermain Battlefield terbaharu.
Kedua, kebanyakan pemain akan meraikan langkah DICE ini. Hal ini kerana Battlefield seterusnya yang hanya akan hadir ke PC, PS5 dan Xbox Series bakal memberikan satu pengalaman generasi baharu yang lebih baik. Mereka tidak perlu memikirkan bagaimana untuk mengoptimakan prestasi di konsol generasi lama, seterusnya memanfaatkan teknologi konsol generasi baharu dengan sebaik mungkin.
Secara langsung, Battlefield seterusnya dapat mengelak daripada apa yang telah terjadi kepada Cyberpunk 2077 semasa pelancaran Disember lalu.
Sebelum ini, Henderson ada melaporkan yang Battlefield seterusnya hanya berjudul ‘Battlefield’, menggunakan latar masa 10 Tahun akan datang.
Battlefield seterusnya ini dijadualkan dilancarkan pada hujung tahun ini, dan acara pendedahannya dijangka akan berlangsung sekitar Mei ini.


Ambil Alih Tugas Sebagai Commander Iden Versio Dalam Trailer Single-Player Baru Star Wars Battlefront II

The Empire akan tetap hidup! Hancurkan The Rebellion!

Kemusnahan Death Star II membawa kepada kematian Emperor meledakkan satu peperangan baru terhadap The Rebellion.
Untuk Battlefront II, anda sebagai Commander Iden Versio harus membawa misi daripada Emperor bagi menjatuhkan harapan seluruh The Rebellion.
Saksikan trailer terbaru single-player di bawah:

Star Wars Battlefront II akan dilancarkan sepenuhnya pada 17 November 2017 di PC, PS4 dan Xbox One.


Game Bola Sepak Percuma Baharu UFL Diumumkan, Dibangunkan Dalam Unreal Engine Untuk ‘Semua Konsol Utama’

Nampaknya bukan eFootball keluaran Konami sahaja game bola sepak akan datang yang bakal dilancarkan secara percuma. Ada satu lagi game bola sepak baharu diumumkan.
Dibangunkan oleh Strikerz, game ini diberi nama UFL. Game ini digambarkan sebagai:
“UFL merupakan sebuah liga bola sepak global online di mana hanya skil anda yang penting. Sertai hari ini revolusi mengubah dunia bola sepak buat selamanya.”
Dalam kenyataan yang dikeluarkan, UFL sedang dibangunkan dalam Unreal Engine. Tiada platform spesifik yang diumumkan, namun menyatakan yang ia akan dilancarkan untuk “semua konsol utama” secara percuma. Tarikh pelancaran juga belum diumumkan.
Satu trailer pendek berdurasi 35 saat telah dikongsikan, namun ia hanyalah trailer sinematik, bukannya gameplay.

Untuk UFL, Strikerz telah bekerjasama dengan FIFPro, iaitu organisasi perwakilan untuk lebih 65,000 pemain bola sepak profesional. Selain itu, mereka turut menjalin kerjasama dengan InStat, iaitu salah satu syarikat analisis prestasi sukan terbaik yang akan menyediakan data terperinci dan statistik terkini untuk setiap pemain dalam UFL.
Strikerz mendedahkan yang UFL telah mula dibikin sejak 2016.
Berikut adalah beberapa screenshot rasmi yang dikongsikan. Kelihatan seperti kelab dari England, West Ham United akan menjadi antara pasukan rasmi dalam UFL.


Video Fungsi Kawalan Ibu Bapa Nintendo Switch Diperkenalkan Bowser & Bowser Jr. Menawan Hati Kami!

Nintendo Switch bakal berada di pasaran antarabangsa pada 3 Mac 2017 dan menampilkan pelbagai jenis game yang anda boleh bermain bersama keluarga.

Kepada ibu bapa yang mahu mengawal masa anak anda bermain di Nintendo Switch, anda boleh menggunakan aplikasi telefon bimbit yang diumumkan oleh Nintendo pada awal minggu ini. Aplikasi ini bakal berada di Android dan juga iOS.

Nintendo memperkenalkan aplikasi bernama Nintendo Switch Parental Controls dengan menampilkan karakter daripada game Mario, Bowser dan anaknya, Bowser Jr. Video ini menerangkan secara comel tentang fungsi menetapkan tempoh masa anak anda boleh bermain Nintendo Switch.
Aplikasi ini juga membolehkan ibu bapa menetapkan penggera bunyi sebagai peringatan kepada pemain bahawa masa sudah tamat. Lebih-lebih lagi, ibu bapa boleh buat Nintendo Switch memasuki “suspend mode” selepas tiba pada masa yang sudah ditetapkan.
Ibu bapa juga boleh menyesuaikan dan mengubah jadual waktu tempoh anak anda boleh bermain game pada setiap hari serta menetapkan lebih masa untuk anak bermain semasa hujung minggu. Ibu bapa juga boleh mengetahui game mana yang paling banyak dimainkan oleh anak anda.
Selain daripada itu, aplikasi ini juga boleh menyekat hubungan sosial media dan menghadkan penggunaan perisian mengikut umur dan kedudukan ESRB.
Ikuti liputan lanjut kami mengenai Nintendo Switch serta senarai game yang bakal muncul untuk konsol terbaru ini.


Fortnite Ditelan Black Hole & Misteri Rahsia Mini Game Sebalik Kegelapan

Berjuta peminat menunggu season terbaru Fortnite yang disangkakan akan bermula selepas Season 10 (S10) berakhiri malam semalam. Tetapi setelah sahaja dihujung S10, seluruh game tersebut disedut ke dalam black hole!
Berjuta orang melayan stream Fortnite (Twitch, Youtube, Twitter) menyangkakan akan bermulanya Fortnite: Chapter 2 dengan map yang baru seperti yang dilaporkan sebelum ini, tetapi apa yang kita dapat hanyalah sebuah pusingan lohong hitam atau blackhole diiringi muzik latar ambient.

Akaun Twitch Fortnite yang mempunyai berjuta follower juga ditunjukkan kosong. Gimik ini sampai di satu tahap, akaun Twitter rasmi Fornite juga memadamkan semua lebih daripada 12,000 tweetnya, meninggalkan hanya satu tweet sahaja, stream aliran misteri lubang hitam yang tersisa.
Tweets by FortniteGame
Ketika dalam stream ‘black hole’ tersebut, sesetengah penonton terjumpa satu siri nombor yang muncul di sekitar lubang hitam semasa stream tersebut berlangsung: 146, 11, 15, dan 62.
Pemain cuba untuk mentafsirkan kod itu dan memasukkan nombor tersebut ke peta GoogleMaps menghasilkan imej “Crab Rave”. Bukan Sotong ravers ya kawan-kawan, ketam raver.

Namun ada lagi mini-secret dalam permainan yang gelap gelita ini. Permainan mini rahsia yang tersembunyi di skrin pemuatan akan muncul apabila menekan kod-kod tertentu. Pemain boleh bermain mini-game retro ibarat Space Invaders sebagai space-ship Pizza melawan sekumpulan taco jatuh dari langit, lengkap dengan end game Boss.

Apakah kod yang perlu dimasukkan? Haaa nah, ia tidak lain dari kod lagenda Konami di semua platform!

PS4: atas, atas, bawah, bawah, kiri, kanan, kiri, kanan, O, X, Options
Xbox One (menggunakan D-pad): atas, atas, bawah, bawah, kiri, kanan, kiri, kanan, B, A, Start
PC (menggunakan kekunci anak panah): atas, atas, bawah, bawah, kiri, kanan, kiri, kanan, B, A, Enter
Switch (menggunakan D-Pad): atas, atas, bawah, bawah, kiri, kanan, kiri, kanan, B, A, +

Jadi, sambil menunggu keluarnya Fortnite: Chapter 2, cubalah dapatkan high-score dalam mini game ini mana tahu dapat loot special apabila season baru dilancarkan.
Selamat menembak… dan menunggu!


Street Fighter 5: Siri Character Intro: Rashid – Pak Arab Kepala Angin!

Semalam, Street Fighter 5 telah pun selamat dilancarkan di Malaysia! Jom kita tengok video introduction untuk setiap character SFV dari Capcom ini! Kali ini pak Arab angin satu badan – si Rashid!

Rashid, character terbaru dalam Street Fighter 5 ini ada banyak moveset lincah yang boleh create mixup yang sangat irritating bagi pihak lawan! Kitorang teringat El Fuerte dari Street Fighter 4!
Ini Rashid. Rashid mempunyai moveset berkuasa angin taufan. Rashid tidak bongkak dengan kuasa yang dimilikinya. Rashid merendah diri orangnya. Jadilah seperti Rashid.
[su_box title=”JomBeli!” box_color=”#ff0000″]Khas untuk pembaca JomGaming! Korang boleh Order Street Fighter 5 dengan menghantar ‘JGSFV‘ ke Inbox Partner Seller kitorang dan dapatkan diskaun RM10!
Dapatkan penghantaran launch-day PERCUMA terus ke kawasan anda bagi yang menetap di Lembah Klang!
[/su_box]


Need For Speed: Senarai Ubahsuai Visual Parts Untuk Setiap Kereta

Sedang kami membuat review untuk Need For Speed (NFS), kami dapati bahawa tidak semua visual parts boleh diubahsuai untuk setiap kereta.

Jangan ketinggalan ini: Need For Speed: 5 Benda Kipas-Susah-Mati NFS Wajib Tahu!
Visual parts seperti bumper, skirts, hood, lampu hadapan dan lain-lain – bukan semuanya dapat diubahsuai mengikut citarasa pemain untuk setiap kereta. Ada kereta yang bumper hadapannya dapat diubahsuai, ada kereta yang tidak; ada kereta yang lampu belakangnya dapat diubahsuai, ada kereta yang tidak; dan senarainya berterusan.
Oleh itu, komuniti pemain NFS telah membuat satu senarai yang memudahkan pemain untuk mengetahui apakah visual parts yang dapat diubahsuai untuk setiap kereta. Korang boleh dapatkan senarai tersebut di sini.

Bagi mendapatkan ulasan menyeluruh mengenai game ini, nantikan Boleh Beli or Boleh Blah untuk game ini, yang akan kami keluarkan pada hari esok atau lusa. Stay tuned!
Korang baca ini pula: Need For Speed: Drift Macam Pro! Ini Caranya!


Ini Pula Gambar Pertama Ciri Dari Musim Kedua The Witcher Netflix

Semalam kita dapat menyaksikan dua gambar pertama penampilan Geralt dari musim kedua The Witcher di Netflix.
Terkini, Netflix mendedahkan pula gambar pertama untuk penampilan Ciri, yang dilakonkan oleh Freya Allan, dari musim akan datang itu. Kita dapat melihat satu aura yang cukup berbeza terhadap karakter muda ini apabila menampakkan kostum dan gerak badannya yang sedang berlatih bermain pedang. Sesiapa yang sudah menonton musim pertama tentunya ingat bagaimana Ciri begitu lemah dan hanya menurti arahan orang lain.

She gave tearful goodbyes on a most violent night.Now this child of surpriseis preparing to fight. pic.twitter.com/qVP2wDCQXl— The Witcher (@witchernetflix) October 6, 2020

Seperti yang dinyatakan dalam sinopsisnya, musim kedua bakal memfokuskan kepada latihan yang akan diberikan oleh Geralt kepada Ciri di Kaer Morhen, tempat berlatihnya Geralt menjadi seorang Witcher pada zaman mudanya.
Selama beberapa hari mendatang ini, mungkin kita bakal disajikan dengan beberapa gambar dari karakter lain juga. Gambar siapa pula yang akan didedahkan pada hari ini kelak?
Buat masa ini, musim kedua masih lagi dalam penggambaran, dan belum ada tarikh tayangan. Musim pertama boleh ditonton sekarang di Netflix yang mempunyai lapan episod.


Nintendo Umumkan Ring Fit Adventure Untuk Switch – Game & Aksesori Baru Untuk Bersenam

Minggu lalu, Nintendo telah mengeluarkan satu video acah, memperlihatkan sedikit cara terbaru untuk bermain dan bersenam dengan Nintendo Switch.
Terkini, mereka telah mengumumkan dan memperlihatkan lebih lanjut Ring Fit Adventure, sebuah game action-adventure yang menggunakan dua aksesori terbaru khas yang digelar Ring-Con dan Leg-Strap. Senang cerita, pemain perlu bersenam untuk bermain game adventure ini.

Secara ringkasnya, satu Joy-Con perlu diletakkan di Ring-Con yang berbentuk gegelung seperti stereng, dan satu lagi Joy-diletakkan di Leg-Strap yang kemudiannya diikat di paha kiri pemain. Ring-Con akan bertindak sebagai alat kawalan yang mana bermacam gaya boleh dilakukan dengan aksesori ini seperti menekan, menarik, menghayun dan macam-macam lagi untuk membuka kotak, mengelak serangan musuh, menembak raksasa, dan lain-lain.

Selain mode adventure ini, ada juga mode-mode lain seperti minigames yang boleh dimainkan dengan lebih ringkas dan cepat untuk dinikmati bersama rakan-rakan dan keluarga.
Korang boleh saksikan trailer penerangan 7 minit di bawah untuk mengetahui bagaimana Ring Fit Adventure akan membuat korang berpeluh bermain Nintendo Switch:
https://youtu.be/F1orju1NsN8
Ring Fit Adventure untuk Nintendo Switch pada 18 Oktober ini dengan harga USD79.99 (~RM333).


Cyberpunk 2077 Akan Benarkan Pemain Ubahsuai Kemaluan Karakter, Menurut ESRB

Cyberpunk 2077 merupakan antara game AAA paling dinantikan pada tahun ini — sebuah game futuristik RPG yang dibangunkan CD Projekt Red.
Menjelang beberapa bulan sebelum pelancaran, badan yang memberikan rating kepada sesebuah game, Entertainment Software Ratings Board (ESRB) telah mengeluarkan rating untuk Cyberpunk 2077. Seperti dijangka, ia sememangnya sebuah game yang membawakan pelbagai kandungan dewasa.
Cyberpunk 2077 diletakkan sebagai mempunyai unsur-unsur berikut: Blood and Gore, Intense Violence, Nudity, Strong Language, Strong Sexual Content, Use of Drugs and Alcohol.
Kalau baca di laman ESRB untuk Cyberpunk 2077, ia akan menerangkan setiap unsur yang disebutkan di atas dengan lebih lenjut. Dan ada sesuatu yang mungkin bakal mengejutkan ramai, sesuatu yang mungkin tidak pernah dilakukan oleh mana-mana game sebelum ini.
Selain pengubahsuaian karakter seumpama game-game lain, Cyberpunk 2077 dideskripsikan sebagai sebuah game yang akan membenarkan pemain mengubahsuai dada, punggung dan kemaluan, serta beberapa saiz dan kombinasi kemaluan.”
Kombinasi beberapa kemaluan? Hmm, aneh.

Cyberpunk 2077 akan dilancarkan untuk PC, PS4, Xbox One dan Stadia pada 17 September 2020, serta PS5 dan Xbox Series X pada satu tarikh yang belum diumumkan.


Metronomik Memperkenalkan 2 Karakter Baru Dalam No Straight Roads – Kliff Dan Celine

Kenali dua karakter terbaru ini!
Metronomik telah mengumumkan dua karakter baru yang akan dibawakan ke dalam No Straight Roads — iaitu yang diberi nama Kliff dan Celine, turut digelar sebagai Stars Of Vinyl City.
Kliff dikatakan sebagai peminat setia Bunk Bed Junction, dan sentiasa ingin menolong Mayday dan Zuke dalam memikirkan perancangan untuk mengecapi bintang muzikal NSR. Celine pula dikhabarkan sebagai memiliki aura terhadap muzik, stail dan rekaan yang tersendiri, atau dalam kata sentiasa mengikuti perkembangan fesyen.

Pada November lalu, mereka telah mendedahkan bahawa salah satu elemen tempatan yang akan dibawa masuk ke dalam game ini ialah elemen dikir barat.
No Straight Roads akan membawa pemain sebagai seorang ahli dalam kugiran rock, mempunyai misi untuk menentang empayar EDM. Genre yang akan diketengahkan ialah game aksi yang memfokuskan kepada muzik, namun ia bukanlah game bergenrekan rhythm.
Buat masa ini, Metronomik masih belum mendedahkan tarikh tepat pelancaran No Straight Roads, namun sudah menjadualkan yang ia akan dilancarkan pada tahun ini untuk PC dan PS4.


Dapatkan Assassin’s Creed 4: Black Flag Dan World in Conflict Secara Percuma Pada Bulan Ini

Ubisoft bakal meraikan ulangtahun ke-10 untuk dua siri game popular mereka.

Assassin’s Creed 4: Black Flag dan World in Conflict akan boleh korang dapatkan secara percuma pada bulan ini di UPlay (hanya untuk platform PC). Apabila korang mendapatkan game ini secara percuma pada waktu yang telah ditetapkan, ia akan menjadi milik korang buat selamanya.
Di bawah adalah dua game ini dan waktunya serta pautan muat-turun yang korang boleh dapatkan:
World in Conflict (berserta DLC Soviet Assault): Dari 5 Disember, 1 pagi hingga 11 Disember, 6 petang. Muat-turun di sini.
Assassin’s Creed 4: Black Flag: Dari 12 Disember, 10 malam hingga 18 Disember, 6 petang. Muat-turun untuk game ini masih belum dibuka.
[KEMASKINI]: Assassin’s Creed 4: Black Flag kini boleh dimuat-turun secara percuma di sini.

JomBaca: Assassin’s Creed Rogue Mungkin Dikeluarkan Untuk PS4 Dan Xbox One! Betul Ke Bohong?


Tonton Video Terbaru Far Cry 5 Yang Memaparkan Beberapa Karakter Dan Gameplay Co-Op

Sementara menanti Far Cry 5 yang akan dikeluarkan pada bulan Mac, Ubisoft sudah mula memberikan banyak maklumat tentang game mereka ini. Hari ini, Ubisoft mengeluarkan video terbaru yang memaparkan beberapa karakter dan gameplay co-op.

Video ini menampilkan Pengarah Kreatif, Dan Hay dan Produser Bersekutu, Philippe Fournier sedang mereka menjelaskan maklumat baru tersebut. Hay memulakan video itu dengan bercakap mengenai beberapa karakter yang akan muncul dalam Far Cry 5.
Game yang lepas selalunya menampilkan seramai antara 18 hingga 20 karakter, namun kali ini Far Cry 5 menampilkan seramai 65 karakter. Kesemua karakter itu mempunyai keunikan dan mempunyai tugas serta tujuan yang spesifik.

Fournier pula membincangkan tentang bagaimana co-op akan berfungsi dalam Far Cry 5, dan kebanyakannya cara ia dimainkan hampir sama seperti Far Cry 4. Secara spesifiknya Fournier bercakap tentang kepuasan di mana seorang pemain sedang menerbangkan helikopter sementar seorang lagi pemain sedang bertempur atau sedang berlegar-legar dengan memandu trak.
Beberapa aspek yang dapat dilihat dalam video ini adalah pelbagai jenis hidupan liar yang boleh dijumpai dan gameplay yang menampilkan penggunaan senjata flamethrower serta anjing peliharaan.
Far Cry 5 akan dikeluarkan pada 27 Mac 2018 untuk PS4, Xbox One dan PC.


10 Benda Hampeh Berlaku Dalam Industri Permainan Video Tahun 2015

Tahun 2015 adalah tahun yang menarik buat para para gamers, termasuk penulis. Namun begitu, videogames juga tidak lari dari kesilapan dan cacat-celanya yang tersendiri. Ini adalah 10 benda yang hampeh yang berlaku dalam dunia gaming 2015.

Evolved

Evolved mempunyai idea yang menarik yang tidak terdapat pada tipikal multiplayer games dengan memperkenalkan 4vs1 asynchronous battle arena, dimana 4 player mengawal skuad askar seperti tanker, medic, dll. menjadi pasukan pemburu, manakala seorang pemain akan bermain sebagai raksasa.
Walaupun permainan dan konsep ini menarik, kenikmatan bermain game ini hanyalah seketika sahaja dengan tiadanya pembaharuan  sepanjang hayat game ini. Tambahan pulak dengan banyak benda yang dikunci dengan DLC, Evolved terus menjadi ‘bandar hantu’ dalam sekelip mata sahaja.

Star Wars Battlefront

Penulis berasa penuh dengan ‘hype’ apabila ada pengumuman siri Star Wars Battlefront ini kerana penulis begitu minat dengan siri ini sejak dari era PS2 / Xbox / Gamecube. Tetapi apabila penulis bermain game yang dibina oleh DICE (pembuat Battlefield 3/4) dan dipasarkan oleh syarikat yang bernama Electronic Arts (EA) ini, penulis sudah berasa sesuatu yang tidak kena pada francais kegemaran penulis ini.
Para-para gamers sudah tahu tentang reputasi model perniagaan EA ni macam mana dan malangnya, permainan ini juga tidak lari dengan permainan bisnes korporat ini! Konsumer membeli game ini pada harga penuh, tetapi mendapat hanya suku content daripada apa yang ditawarkan. Benda selebihnya akan dijual sebagai DLC dan Season Passes.
Untuk mendapat kepuasan maksimum para gamers haruslah membeli DLC atau Season Passes, dan secara tidak langsung membuatkan permainan video ini adalah yang termahal di pasaran, 2x ganda dari harga permainan video yang lain. Oh EA, kenapa anda masih tidak berubah ?

Rainbow Six Siege

Topik ini mungkin sedikit kontroversi kerana ada penulis lain di JomGaming ini berminat dengan permainan video ini. Tetapi lain orang lain punya pandangan kan? Bagi penulis, Siri Rainbow Six adalah permainan 1st / 3rd person shooter yang menggunakan sistem skuad, dimana pemain boleh memberi arahan dan buat plan kepada skuad.
Pada masa dahulu, sistem ini adalah unik kerana tiada lagi permainan genre ini mengamalkan sistem ini. Rainbow Six Vegas adalah kegemaran penulis dalam semua siri Rainbow Six ini. Tetapi berasa kecewa dengan pengumuman siri terbaru ini kerana game ini hanyalah multiplayer 5v5 only dan tiada single player campaign macam siri sebelum ini.
Walaupun ianya lain dari tipikal multiplayer shooter games yang lain, penulis merasakan game ini adalah lebih kurang konsep dia dengan Counter Strike Global Offensive dengan skin dan gimik Rainbow Six. Penulis juga risau untuk masa hadapan industri permainan video ini kerana benda ini sudah menjadi ‘trend’ kepada semua game shooter dimana genre shooter ini akan bertukar menjadi permainan video berunsur kompetitif, dan mengabaikan single player campaign dengan jalan cerita dan naratif seperti Star Wars Battlefront yang penulis sudah bagitau tadi.

Tony Hawk Pro Skater 5

Siri Tony Hawk ini pernah menjadi kegilaan penulis pada zaman era PS1 dahulu. Penulis masih ingat kenangan melakukan skill yang rancak, level yang menarik, karakter yang lucu, siap ada Spiderman dengan Shrek (penulis lupa mana satu yang boleh pemain membuat character pemain sendiri). Tetapi siri ini makin lama makin pudar ditelan masa, tambahan pulak dengan kehadiran Tony Hawk Ride dan Shred pada generasi PS3 / Xbox 360 dengan membuang skema tradisi pakai controller, digantikan dengan motion sensor skateboard yang langsung tidak efektif pada para pemain.
Dengan kembalinya siri nombor 5 ini, dengan control motion sensor dibuang (Alhamdulillah), apa yang penulis dapat adalah siri yang paling hampeh pernah penulis mainkan. Pengawalan yang teramat kompleks, benda yang ditawarkan tidak memuaskan para pemain dan game yang penuh dengan bug sudah cukup membuktikan bahawa siri ini patut masuk ke dalam kubur dan dibiarkan sahaja kerana penulis beranggapan siri ini sudahpun menemui ajalnya.

The Order 1886

Wuuuhuuu, Penulis rasa terpegun semasa pengumuman game ini. Trailer gempak dengan setting yang unik, lain dari yang lain. Sekali dapat game ini, INDAH KHABAR DARI RUPA. Rupa-rupanya penulis sudah kena makan dengan hype dari trailers dan iklan pasal game ini.
Game ini sebenarnya adalah sebuah movie interaktif yang hanya berlangsung selama 5 jam. Ya, 5 JAM SAHAJA termasuk babak cutscenes. Dengan struktur game ini yang teramat linear, penulis dapat merasakan ramai gamers beli game ini dan terus menjual bila sudah habis main ataupun mendapat trofi platinum. Selepas kejadian ini, penulis sudah dapat satu petua, iaitu Dont Believe the Hype.

Animal Crossing Amiibo festival

Siri Animal Crossing ini adalah salah satu siri terkenal and menjadi satu ‘key’ point pada syarikat Nintendo. Permainan dalam siri ini membolehkan para pemain membina satu kehidupan virtual (setiap siri dia ada berlainan konsep dan gimik) ala-ala the Sims, tetapi penuh dengan karakter dan grafik yang kiut-miut, yang dapat menarik perhatian perempuan dan non-gamers.
Tetapi tidak bagi versi di platform Wii U, dimana permainan video ini adalah board-games dengan tempelan elemen dan gimik Animal Crossing. Dan jangan lupa, pemain perlu juga kena ada patung figurin Amiibo, dimana bagi penulis, ianya adalah DLC secara tersembunyi yang dilaksanakan oleh Nintendo bagi mendapatkan duit poket ekstra. Nintendo, anda nak jadi macam EA dan Konami ke ?

Batman Arkham Knight (PC Ver)

Oh kejap kejap kejap. korang gila ke masuk game terbaik ini dalam list ini? Nak kena bash ke bro? Nanti dulu, dengar apa penulis nak bagitau dahulu kenapa penulis letak game ini dalam list paling hampeh dalam tahun ini.
Penulis berasa puas hati dengan finale title ini yang dibuat oleh Rocksteady Studios dengan open world gameplay, quest yang seronok, story yang gempak dan macam-macam lagi la. Tapi kesemua ini hanya dapat dialami oleh pengguna PS4 (penulis) dengan XBOX ONE sahaja. Macam mana dengan pelantar PC Master Race itu?
Pemain PC Master Race ini berasa tidak puas hati dengan game yang diorang dapat kalau hendak dibandingkan dengan versi konsol. Apa yang terdapat pada platform PC Master Race ini adalah penuh dengan bug, grafik yang kurang (baju tidak basah apabila kena hujan, WOW), framerate seakan-akan gerakan secara slideshow, kurangnya optimisation di sesetengah grafik kad dan banyak lagi masalah yang hanya berlaku di platform ini. Masalah ini berlarutan sehingga kini dan pengeluarnya, Warner Bros membuat tawaran memulangkan balik (refund) kepada gamers tanpa ada apa-apa syarat.

Tidak ada lagi permainan video bertaraf AAA di pelantar PS Vita

Penulis teramat suka dengan PS Vita. PS Vita adalah konsol mudah alih yang paling canggih pernah penulis pegang. Dengan skrin menyerlah, butang fizikal yang terbaik pernah penulis rasakan dalam semua pelantar mudah alih yang ada dan design yang tersangat ergonomik. Pelantar inilah paling banyak diguna penulis untuk bermain games, tidak kira masa dan tempat!
Permainan video yang ditawarkan pada platform ini jugak boleh tahan menariknya. Tetapi sehebat mana pun konsol mudah alih ini, ianya tidak mendapat sambutan hebat di pasaran Amerika dan Eropah berbanding pasaran Jepun dan Asia. Jualan Nintendo 3DS juga senang-senang mengalahkan jualan Vita di sana.
Sebab itulah Sony telah mengumumkan bahawa tiada lagi title AAA di pelantar ini seperti siri Killzone, Gravity Rush, Tearaway dan kebanyakan mainstream title lain! Game yang ada sekarang di platform PS Vita kini mengharapkan developer pihak ketiga yang kebanyakkannya terdiri daripada developers indie Jepun – meletakkan ia dalam pasaran niche hanya bagi golongan-golongan tertentu sahaja.

SJW – Social Justice Warriors

Topic ini ada sedikit kontroversi tetapi ianya memang ada impak dalam industri permainan video ini. Pengumuman Dead or Alive Xtreme 3 (DOAX3) untuk PS4 dan PS Vita adalah punca pertama benda ini berlaku.
Game ini dikecam oleh golongan ini atas alasan permainan video ini mempromosikan gangguan seksual dan menjatuhkan maruah ‘feminis’ wanita. Bagi penulis, kenapa DOAX3 diambil kira sedangkan game dari barat macam siri God of War dan siri The Witcher buat tidak nampak sedangkan benda dalam permainan video tersebut lagi teruk dari DOAX3?
Penulis menganggap golongan SJW ini adalah hipokrit dan berat sebelah. Disebabkan ini, pengeluar DOAX3, Tecmo Koei membuat kenyataan bahawa mereka tidak akan memasarkan permainan video ini ke pasaran Amerika dan Eropah, sebaliknya hanya ekslusif di pasaran Jepun dan Asia. Malang sekali disebabkan ini jugalah ianya memberi kesan kepada pengeluar yang lain. Sebagai contoh, Idea Factory bercadang untuk tidak membawa masuk permainan video dari Jepun ke pasaran antarabangsa jika permainan video tersebut perlu membuat edit/censor.

Drama konflik antara Konami dengan Hideo Kojima

Ini isu yang paling femes di kalangan gamers sekalian. Malah kisah drama ini boleh mengalahkan drama-drama Hollywood dan tempatan! Siapa tidak kenal dengan Hideo Kojima, pengarah siri Metal Gear ini? Ceritanya macam ni. Hideo Kojima bercadang untuk keluar dari syarikat Konami tersebut. Sebabnya? Hideo Kojima berasa syarikat Konami ini menjadi gila mata duitan.
Bermula pengumuman bahawa tiada lagi permainan video bertaraf AAA (kecuali siri Pro Evolution Soccer) dan digantikan dengan permainan mudah-alih berunsur free-to-play dan ditambah lagi dengan pembekuan pembangunan semua francais dari syarikat tersebut menjadikan Konami panas bontot dikecam peminat mereka sendiri.
Pembatalan siri PT Silent Hills yang dirancang oleh Hideo Kojima dan Guillermo del Toro yang ditunggu-tunggu oleh peminat survival horror, perubahan siri Castlevania menjadi mesin pachinko erotik sehinggalah ke pembatalan nama Kojima di game yang dibangunkan beliau – memberi tanggapan bahawa Konami sangatlah biadap dan tidak mengenang jasa Kojima selama ini. Tindakan Konami menghalang kehadiran Kojima ke acara The Game Awards bagi game Metal Gear Solid V The Phantom Pain juga menjadi punca Konami dilihat sebagai sebuah syarikat permainan video paling sampah pernah ada dalam dunia ini, bersebelahan dengan Electronic Arts.

Ada lagi ke isu-isu penulis terlepas pandang yang berlaku pada tahun 2015 yang memberi kesan pada industri permainan video ini? Pendapat korang pulak macam mana? Tinggalkan ruangan komen anda dibawah, kami mengalu-alukan suara dari anda, para gamers.
Yang lepas jangan dikenang. Semoga tahun 2016 memberi impak yang lagi positif pada industri permainan video. Happy Gaming dan Selamat Tahun Baru 2016.


Pelakon Marlene Dari Game The Last of Us Akan Bintangi Watak Sama Dalam Siri HBO

Di kala para peminat sehingga ke hari ini masih berdebat tentang siapa sebenarnya yang lebih sesuai menghidupkan watak Joel dan Ellie — walaupun sudah diumumkan secara rasmi — Sony dan HBO nampaknya mengambil langkah lebih selamat untuk satu watak sampingan ini.
Pelakon watak Marlene dalam game pertama dan sekuel The Last of Us, Merle Dandridge telah diambil untuk membintangi watak yang sama dalam adaptasi siri televisyen The Last of Us yang bakal ditayangkan di HBO, lapor The Hollywood Reporter.
Marlene merupakan ketua kepada kumpulan Firefiles, sering menjadi sahabat baik kepada Joel, sehinggalah kepada babak terakhir dalam game pertama di mana kedua-duanya akhirnya tidak sehaluan.

Nice to see a familiar face. Welcome Back, @MerleDandridge . Can not wait for your reprisal of Marlene. 🤩@HBO https://t.co/LZ0thAiVOr— Naughty Dog (@Naughty_Dog) May 27, 2021

Dua bintang Game of Thrones, Pedro Pascal dan Bella Ramsey akan kembali bersatu sekali lagi dalam siri televisyen terbitan HBO, sebagai duo yang cukup ikonik dalam The Last of Us, Joel dan Ellie. Gabriel Luna pula bakal membawakan watak Tommy.
Kerusi pengarah untuk episod pertama telah diisi oleh Kantemir Balagov, pembikin filem berasal dari Rusia yang cukup terkenal melalui kerjanya untuk drama yang telah memenangi banyak anugerah, Beanpole.
Penerbitan siri TV adapatasi The Last of Us ini diketuai oleh Craig Mazin — insan yang bertanggungjawab menulis dan menerbitkan siri TV Chernobyl di HBO yang mendapat pujian ramai. Beliau akan menulis jalan ceritanya bersama-sama dengan orang kuat dari Naughty Dog sendiri, Neil Druckmann.
Ia merupakan siri TV hasil kerjasama HBO dengan Sony Pictures.


PlayerUnknown’s Battlegrounds Terdapat Banyak Isu Prestasi Yang Dihadapi Dalam Xbox One Dan Xbox One X

Versi Game Preview untuk PlayerUnknown’s Battlegrounds yang mana telah dilancarkan semalam telah menghadapi sedikit masalah.
PUBG telah ditetapkan akan dilancarkan untuk Xbox One selaras bersama dengan versi PC sekarang. Namun ia tidak mencapai tahap yang dijangkakan oleh pemain. Beberapa penambahan yang ditambah dalam versi PC (sebagai contoh, vaulting) nampaknya telah hilang dalam versi Xbox One.
Apa yang lebih memeritkan adalah isu prestasi. Pada minggu lepas, kita sudah diberitahu bahawa PUBG akan ditekankan pada tahap 30fps untuk Xbox One, tapi nampaknya ia tidak berjaya untuk capai ke tahap tersebut, paling tidak semasa di hari pelancarannya. Terdapat banyak masalah besar dari segi kualiti tekstur juga.
Digital Foundry telah dapat bermain game itu dengan sempurna tanpa sebarang masalah. Begitu juga dengan Eurogamer seperti yang dipaparkan dalam video di bawah:

Pada satu masa, game itu kelihatan “amat mengerikan” pada pembukaan lobi dan semasa kapal terbang menjatuhkan pemain pada awal permainan. Dan kualiti game itu jatuh sehingga 20fps pada beberapa bahagian. Semasa perlawanan diteruskan, barulah ia kelihatan agak baik. Walaupun Xbox One X mempunyai frame rate yang lebih konsisten, nampaknya Xbox One versi itu juga hanya mampu mencapai 30fps. Ianya agak “berlainan secara dramatik.”
Terdapat juga masalah lag dan ini menyebabkan ia agak susah untuk bermain. Malah, kawalan untuk controller Xbox One agak susah untuk digunakan terutamanya pada butang-butang yang berfungsi sebagai lebih dari satu fungsi sama ada ditekan atau ditekan lama (hold).
PlayerUnknown’s Battlegrounds tidak mempunyai tarikh keluaran tetap untuk versi 1.0 pada Xbox One tapi kami harapkan yang ianya akan kekal dalam Game Preview buat sementara waktu agar ia boleh diperbaiki dengan sepatutnya terlebih dahulu sebelum dilancarkan sepenuhnya.


Rainbow Six Siege Umumkan Naiktaraf Percuma Ke PS5/Xbox Series X, Sasarkan 4K/120fps

Game shooter popular yang dilancarkan pada 2015, Rainbow Six Siege turut tidak ketinggalan dalam menyampaikan beberapa berita baharu di acara digital Ubisoft Forward awal pagi tadi.
Antara yang paling menarik ialah Ubisoft telah mengumumkan bahawa pemain sedia ada di PS4/Xbox One akan ditawarkan naiktaraf percuma kepada PS5/Xbox Series tanpa sebarang kos tambahan. Ini pastinya sesuatu yang tidak mengejutkan memandang banyak game lain, antaranya Cyberpunk 2077 dan FIFA 21, turut menawarkan naiktaraf percuma ini.
Ubisoft turut menyatakan yang mereka menyasarkan untuk menyajikan Rainbow Six Siege di konsol generasi seterusnya itu dengan prestasi dan grafik yang lebih bagus, iaitu resolusi 4K/120fps.
Di samping itu, mereka turut menampilkan promosi untuk kemaskini terkini untuk game itu, digelar Operation Shadow Legacy, menambah Operator baharu, Sam Fisher aka Zero. DLC terbaharu itu sudah boleh dimainkan pada hari ini.
Korang boleh saksikan segmen Rainbow Six Siege dalam Ubisoft Forward di bawah.


UbiLand: Taman Tema Ubisoft Di Malaysia? Biar Betol!

Korang teringin tak menjadi seorang assassin macam dalam Assassin’s Creed? Or maybe explore dunia ganas Far Cry? Mungkin korang nak menjadi hacker dalam Watchdogs or racing kereta exotics seperti dalam The Crew? Tak lama lagi, korang boleh jadi semua nih bila Ubisoft buka taman tema di Malaysia!

Biar betol Ubisoft nak bukak UbiLand!? LOL, seriously though, Ubisoft baru announce malam tadi diorang akan bukak taman tema indoor next-gen seluas 10,000 meter persegi di Malaysia!
Ubisoft’s intention for this park is to immerse people in reactive worlds where they can interact with each other and become the heroes of their own life-sized game!
– Jean de Rivières, senior vice president of Ubisoft Motion Pictures
Ubisoft akan menghasilkan kesemua permainan taman tema dan merekabentuk seluruh aspek journey pelawat nanti dengan kerjasama developer taman tema Malaysia, RSG. For good or bad, Ubisoft masih akan memegang creative control ke atas keseluruhan taman tema ini nanti!
Taman tema yang masih belum dinamakan ini dijangka akan dibuka pada tahun 2020. Just in time untuk bawak anak-anak korang experience game-game yang pernah korang mainkan selama ini.


Projek Terbaru Dari Developer Metro!

Kelihatan projek terbaru dari 4A Games nampaknya bertemakan sains fiksyen.

Selepas 4A Games berkongsi sedikit teaser melalui laman Facebook mereka, dengan pantas perbincangan berlaku antara peminat studio terbabit. Daripada pengamatan, jelas kelihatan terdapat beberapa development kit bagi Oculus Rift sedang digunakan.
Ramai yang berpendapat ia adalah sebuah game VR dengan tema sains fiksyen.

4A Games juga pernah berkongsi dengan sebuah laman web dari Russia yang menyatakan mereka sedang menyiapkan projek rahsia yang bergenre shooter dengan idea dan struktur yang unik.
Kemungkinan besar, A4 Games akan pengumuman besar di expo Oculus Connect 3 yang bakal berlangsung pada 5 Oktober kelak.


Bandai Namco Bekerjasama Dengan Pembangun Life is Strange, Dontnod Entertainment Untuk IP Terbaru

IP baru berdasarkan naratif adventure akan didedahkan oleh Bandai Namco Entertainment pada tahun 2018.

Baru-baru ini, Bandai Namco Entertainment secara rasmi mengumumkan kerjasama antara Dontnod Entertainment yang terkenal dengan game naratif adventure, Life is Strange dan juga kini sedang giat membangunkan Vampyr akan tiba pada November ini.
Selain Vampyr, Dontnod Entertainment sedang membangunkan sekuel Life is Strange seterusnya, Life is Strange 2. Pembangunan Life is Strange 2 tidak akan terganggu kerana projek ini dibangunkan oleh pasukan senior pembangun yang berbeza daripada IP baru ini.
Mengenai info IP baru, IP diterbitkan oleh Bandai Namco Entertainment dan dibangunkan oleh Dontnod Entertainment ini akan ambil tempat di sebuah bandar fiksyen di Amerika Syarikat dan melibatkan “banyak elemen penyiasatan”.
Inilah artwork eksklusif untuk IP baru oleh Bandai Namco dan Dontnod Entertainment.
IP ini sudah mula produksi sejak tahun lepas dan bahagian cerita masih lagi belum disiapkan.
Menurut timbalan pengerusi pemasaran digital Bandai Namco Eropah Hervé Hoerdt berkata, “Kami mahukan IP baru ini merangkumi 50 peratus dalam bisnes kami dan kami mencapai sasaran ini dengan memeterai kerjasama jangka lama dengan beberapa studio.”
Selepas meraih kejayaan daripada dua game seram dengan keunikan berbeza iaitu Little Nightmares dan juga Get Even, Bandai Namco Entertainment berasa amat gembira dengan berita baik ini dan lihat potensi besar dalam kerjasama bersama Dontnod Entertainment.
“Dontnod adalah seperti permata yang belum digilap bak bintang baru dalam industri game. Dengan kejayaan Life is Strange, game ini menjanjikan model dan visi bisnes berkualiti dan saya rasakan inilah strategi bagus untuk hasilkan game bagus. Inilah masa tepat untuk mula bekerjasama dengan mereka (Dontnod)”, ulas Hoerdt.
Sama ada IP baru ini akan keluar ke platform konsol atau PC, bilakah tarikh pengeluaran atau keluar dalam bentuk digital atau hardcopy, semuanya akan terjawab apabila diumumkan pada tahun 2018.


Dapatkan Hitman: Absolution percuma sekarang!

Hitman: Absolution telah dibangunkan oleh IO Interactive dan merupakan siri yang ke-5 mengisahkan pembunuh bersiri yang cukup terkenal iaitu, Agent 47. Menyambung kesinambungan dari siri Blood Money, pemain akan ditemukan dengan pelbagai cabaran menghadapi pihak International Contract Agency (ICA).
Hitman: Absolution boleh didapati secara percuma melalui GOG sementara tawaran masih dibuka.